
Honolulu, Mei 17, 1890t 

ENA 'Lll A ME NA LUNAMAKAAINANA : 

Ma ka waiho ana aku i ka'u hoike no ke kau o na maka- 
hiki elua e piha ana i Maraki 31, 1890, i kulike ai me ka 
hana i hooiliia mai maluna o J u e ke Kanawai Hooia Buke 
Helu , o ka J u hana nui wale no o ka la we mai imua o ka noo- 
noo maikai o ka oukou Aha Hanohano, i na mea a pau e pi- 
li ponoi ana i na loaa a me na hoolilo o na waiwai loaa o 
ke Aupuni; a me ka hoohana pu hoi i na pono i ae ia mai 
ia'u, a me na kuleana hoi i ili mai maluna o'ue hoahewa ai 
me ka maka'u ole a me ka hoopilimeai ole, ma ka hooaiai 
ana aku ia oukou no ka oukou mea e noonoo maikai ai e pili 

ana i na mea ano nui a pau no ka pono o ka poe hookaa An- 
na^ i kaa mai malalo o ka'u ike ponoi; a me ka waiho pa 
aku hoi no ko oukou noonoo ana a me ka oukou lawelawe 
ana aku e like me ka hiki; i na ano hana e hiki ai ke lapaau 
i na hemahema i ike maopopo ia iloko o na hana o ka hoo- 
ponopono ana i na dala o ke Aupuni. 

O na palapala a pau e pili ana, i na hoakaka ana, a me na 
hoikeike ana i hanaia e a'u iloko o keia hoike, ua hana au 
me ka manao no ko oukou wa e oluolu ai e nana, a e makai- 
kai akahele ai iloko o na "hoike pakui." 

Ma ke ano kamaaina i ka Ahaolelo, he mea maopopo o ka 
oitiana Luna Hooia Nui, oiai oia he oihana hanohano a nui 
hoi o ka uku, eia nae, he oihana pu hoi i nui no o na hana 
koikoi e ili mai ai maluna o ka mea e lawelawe ana ia oiha* 
na, a he hana hoi ma kekahi manawa e koi ia aku ai ka mea 
e noho ana ma ka oihana, ma ke ano he "ilio kiai" no ka 
Waihona dala o ke Aupuni, e hookuia ai i na manao hana 
ano nui e hooko ai i na hana a ka lehulehu, ma ke ano he 
kauwa na lakou. 

A i like ai hoi me na mea i hoakaka ia iloko o keia hoike, 
malia paha e koi ia mai ana au e hoopaa ia'u iko iloko o na 
moolelo, he kanaka kue i na makemake a me na kauoha a 
ko ka Moi Aha Kuhina ma kekahi mau ano hana; nolaila, e 
koi aku ana au i ko oukou Aha Hanohano e hoomaopopo 
pono iho, aohe mau olelo i hanaia e a'u ma keia hoike, 
i manao maoli ia e kuhi pololei aku, a e hoopili aku paha 
mawaho ae ma ke ano imihala wale aku no, a e hooili ai pa* 
ha i na manao hoopono ole maluna o ka Aha Kuhina, ma 
ka lakou lawelawe ana i ka lakou mau oihana, ma ke ano he 
poe kauwa lawelawe hoopono no ke 'Lii Ka Moi, a me na 
makaainana, a i ole, no ko lakou ano kanaka paha e hiki ai 
ke hilinai ia mai ko lakou ano hoopono. 

O ka'u kahua paio wale no, oia keia, oiai ma kekahi mau 
ano hana, aohe mau hana ke'ake'a no ka holomua i loaa 'ku 
i na oihana o ke Aupuni, ^ia no nae ma kekahi, uakue maoli 
ia ka makemake o ke kanawai, a me na haawina oloko o ka 
Bila Haawina, me ke kue pu i ka makemake maoli o ka Aha- 
olelo, a kue pu hoi i na mahelehele kaulike ana o na loaa o 
ke Aupuni, a nolaila, o ka Ahaolelo maoli no ka mana e 
hooholo ai maluna o na kahua o na mea i hoikeike ia, a i 



loaa hoi ia'u o ka hanohano nui e waiho aka ai me ke pa- 
ewaewa ole imua o ko oukou Aha Hanohano. 

Mamuli o ka paa mau o ka manawa i na hana pili oihana, 
a me na hana kakau e pili ana i ua oihana 'la, nana hoi i koi 
nui mai e hana aku i ka hana mawaho o na hora pili oihana, 
— a he hana hoi e hiki ole ai ke lawelawe ponp ia e kekahi 
mea okoa ae, koe wale no na ka Luna Hooia ponoi e hana 
kino, — nolaila, ua loaa ole ia'tt ka wa e hiki ai ke hoolilo i 
manawa kupono no ka noii akahele ana, lloko o na Buke a 
me na moowaiwai o na Buro pakahi o ke Aupuni; e like la 
paha me ka Hale Dute; Oihana Leta; Oihana Waia pela 'ku; 
no ka tiea, o ka lawelawe ana aku e like me ia, he hana e 
paa mau ai ka manawa o hookahi kanaka i na wa a pau, a 
no ia mea ua hilinai wale no au ma na hoike i hoohikiia, i 
waiho ia mai e ua mau Buro nei a me na keena oihana e ae, 
a i kokua pu ia mai hoi e na palapala i hooiaio kupono ia, a 
oia mau palapala no hoi, ua hoohalikelike pu ia no me na 
moolelo o ke Keena Waiwai i loa t ai ka oiaio kupono. 

I akaka ai ka oiaio o keia, a i mea hoi e loaa ai ka pono i 
kekahi o na hoa o ko oukou Aha Hanohano, i ike maopopo 
ole i ke ano o na hana a ka Luna Hooia Nui, a me na hana 
pili i kana oihana; ke noi haahaa aku nei au ia oukou e hele 
mai e makaikai i ka'u mau buke a me na moolelo ma na hora 
kupono a pau. * 

Ua loaa pu ia'u ka hauolie hoike aku i kekahi ano hana 
hone pili ana i na loaa a me na hoolilo ia ana o na loaa Au- 
puni, a me ka ulu mau mai ona ano hana hooko ia o na ma- 
kemake o ke Kanawai, mai na poo mai o na hana a paiie 
pili ana ilaila; oiai ua ikaika loa iho nei na hana e hoopono- 
pono ai i na paewaewa i hanaia a i hoakaka ia ma ka hoike 
o ka wa mamua. Ina no aolei lawa loa e like me ke kupono 
na mea a pau e hiki ai ke makemakeia, e hiki ana no nae 
ia'u ke waiho aku imua o ko oukou Aha Hanohano i na ku- 
mu i ko ole ai o ia makemake. 

Iloko o ko'u lawelawe anaika'u oihana make ano he 
Lnna Hooia Nui, he mau wahi kue liilii wale no kai ala 
mai mawaena o*u a me na hoa o ko ka Moi Aha Kuhina, 
koe wale no na hana mawaena o maua me ka Mea Hano- 
hano ke Kuhina Kalaiaina, a ua ulu mai keia mau mea ma- 
lalo o keia kumu nui ; oia hoi na hana hoopaakiki loa a ua 



Mea Hanohano 'la, e hoornau aku ai i ka hana ana i na hana 
Aupuni inahope iho o ka pau ana o na haawina i hookaa- 
wale ia ai no ia mau hana, a lilo aku la hoi i mea e hoopoho 
ai i na haawina i hoohana ole ia. 

Ua manao au i keia mau ano hana, he mau mea i kue 
maopopo i ke kanawai, a me na olelo hooholo a ka Aha Kie- 
kie, a me na mea i maa mau ma na hooponopono ana o na 
Aupuni naauao, i hookahua ia maluna o na makemake o ka 
Ahaolelo, a me na mea maa mau ma na lawelawe oihana ana. 

Oiai ua kaupale ia au mai na pono 1 loaa i kekahi poe 
Luna Aupuni e ae malalo o ke Kumukahawai, a me ka Moi, 
ka Ahaolelo, a me ko ka Moi Aha Kuhina; mai ke noi ana 
aku i ka Mana Hookolokolo i olelo a'o e pili ana i keia mau 
mea; nolaila, o ka hopena wale no i loaa mai ia'u, o ka hili- 
nai nui maluna o ko'u noonoo ponoi iho, a'u hoi e hiki ole 
ai ke olelo ae, he mau manao e loaa ole ai kekahi wahi ki- 
na'una'u. 

Oiai aole i loaa iki mai ia'u kekahi manawa e hiki ai ke 
makaikai i ka Hoike a ka Mea, Hanohano ke Kuhina Wai- 
wai, nolaila ua hiki ole ia'u ke hoakaka aku ia mea imua 
o ko oukou Aha Hanohano e like me ka mea i kauoha ia ma 
ke kanawai; a aole loa no hoi au i manao iki he mea ano 
nui keia a'u i kamailio aku ai, oiai ke nilinai nei no au e 
hoakaka piha ia aku ana na moolelo pakahi o na loaa a me 
na mea i hoolilo ia o na loaa Aupuni, i hui pu ia me na ho&i 
kaka kaawale, a me na mea ano nui e ae e hiki wale ai no 
ke ikeia, mai na moolelo mai o ka Waihona a me na wahi 
lehulehu e ae. 

Nolaila, oiai aole au i manao iki he mea i manao nui ia, a 
i ole o kekahi la hoi ia o ka'u apana hana, e papalua aku 
i na kope o na mea i hanaia, eia no nae, ua makemake au e 
waiho aku i kekahi mau huahelu a me na hoakaka hooha> 
like imua o ko oukou Aha Hanohano e pili ana i kekahi mau 
loaa o ka Waihona, e like la me na uku-hoopai a me na 
koina, na Auhau a pela aku; a i lilo hoi o ka hooponopono 
ana no ka ohi ana o ia mau mea i hana na'u i paa mau iho 
nei o ka manawa ma ka hana ana, a e lilo pu aku ai paha i 
mea ano nui e makemake ia ai e ike. 



KA WAIHONA. 

Ma keia manawa e hoike aku ana au, o na buke o ka Wai- 
hona ua like me na moolelo, ria olelo hoakaka a me na pala- 
pala i hooiaio ia e waiho nei i keia manawa iloko o ke Keena 
Hooia o ke Aupuni; a mamuli o ka ike i loaa ia'u a me ko'u 
manaoio, ua' pololei; aka, he mmam.ina pu hoi au i ka hoike 
aku, aole i pau pono iki ma ua mau palapala 'la i hooiaio ia 
ka hoike ana i ka huina pau o na mea i hoolilo ia, e like 'la 
me ka mea i kakau ia e ka Luna Hooia. 

O ka iike ole mawaena o na huahelu, aia hs wahi okoa 
kahi e loaa mai ai o ia mau mea, malalo o keia kumu; he 
mau huina nui kai uhuhiia mai mailoko mai o ka Waihona; 
e pili ana i na haawina o na "Alanuia me na Alahaka," a 
me na "Auhau alanui i hoolilo ole ia," iloko o na apanama- 
waho ae, a i loaa ole hoi he mau palapala i hooiaio ia a i 
waiho ole ia mai hoi imua o'u, a i loaa ole aku hoi he apono 
mai a'u aku. Aka nae, e kamailio hou aku ana au no keia 
mea mahope aku. 

E like me na mea i hoaiai ia e a y u ma ka'u hoike okawa 
i hala, ke makemake nei au e alakai hou aku i ka noonoo o 
ko oukou Aha Hanohano ma keia kumu, oiai no e kauoha 
ia ana ke Kuhina Waiwai e ka Mahele 19 o ke Kanawai 
Hooia e like penei:"Aka nae, aohe mau dala oia ano e ukuia 
e ke Kuhina Waiwai, a i ole paha ia malalo o kona mana, 
aia wale no a he mau huina dala i hooholo ia na ka ukuMoi 
a me ke Aloalii, na uku Kumau a me na uku o Ba Luna An- 
puni, koe wale no aia a kakauinoa mua ia uamau moowai- 
wai nei e ka Luna Hooia Nui/' Eia no nae, mamuli o na 
hana o keia manawa, oiai no aole mau palapala hooiaio e 
hele pu aku ana me ke kikoo dala a ke Kuhina a Juki i ka 
Waihona e hoike ana ua apono ia ua mau palapala hooiaio 
'la no ka huina dala i hoakaka ia maloko, alaila he mea 
maopopo, ua kapae loa ia ka mana o ke Kanawai; a ua hiki 
hoi i ke Kuhina a mau Kuhina paha o ke Aupuni ke unuhi 
mai ma kana kikoo dala wale no ikekahi hapa a i ka huina 
holookoa paha o kekahi Haawina iloko o ka Waihona, a oiai 
pu no hoi e nele ana na palapala hooiaio kupono e hiki aike 
apono i kana kikoo dala. 

O keia mau mea a' u e olelo nei he hiki ke hanaia, aole 



loa e hiki ia'u ke abewa ole me na olelo ikaika, a e hoike pu 
ai hoi i ke koikoi o ka manao a'u e hoopili aku nei oia maoli 
no ka makemake o ka Mahele i olelo ia maluna, o ke K^na- 
wai Hooia, a e pono ai hoi ke hooko pololei ia. Ina keia 
mau hanae hooko ia ana rne ka pololei maoli, aole loa e 
hiki ke unuhi ia mai kekahi dala ine ke kue i ke Kanawai, 
koe wale no, aia a ua ae a ua nana kolohe mai keia poe 
ekolu, oia hoi ke Kuhina, a me ka Luna Hooia, a me ke 
Kakau Buke Helu Nui. 

O ka alo ia ana o keia wahi manao ano nui o ke Kanawai, 
he mea e kahaha nui ia ai ina e hoomaopopo pono ia ka ma- 
nao o ka Pauku 32 o ke Kanawai Hooia, no ka mea ua 
hoakaka pololei ia malaila ka hoolaha ana a ke Kuhina 
Waiwai a me ka Luna Hooia Nui i na rula booponopono 
kupono e loaa ai na hana mama e hiki ai i ke Kakau Buke 
Helu Nui ke hooholo koke iho ina ua hooko ia a hooko ole 
ia paha ka makemake o ke Kanawai.. 

Ua koi aku no au i ke Kuhina Waiwai mua Hon. W. L. 
Green, a hui pu mai me a'u ma ka hoolala ana i mau rula o 
keia ano, aka ua hoolilo nae ia i keia nonoi a'u me ke ano 
hoowahawaha i mea ole; oiai hoi o ke Kuhina o keia wa ua 
pane mai la oia,ua lawa kona hilinai ana i kona mau hoa 
Kuhina, aole lakou e unuhi ana i kokahi dala e kue ana i 
kekahi haawina iloko o ka Waihona, aia wale no a loaa mai 
na palapala i hooiaio kupono ia no ia mau mea, a i apono 
mua ia hoi e ka Luna Hooia Nui. 

Nolaila, oiai no nae kakou e hilinai ana me ka manaopaa 
a me ka manaoio maluna o ko kak ju mau Kuhina o keia wa, 
aole anei hoi e oi aku ka maikai e hoala ia kekahi kahua a 
rula paha i hoakaka maopopo ia e pili ana i keia mea, i 
kumu alakai no ka poe e noho mai ana ma keia hope aku, 
ina no lakou he poe like ana o na manao maikai me keia, a 
poe paha i ku ma na kulana ulia pomaikai e liKe me nei i 
keia wa. 

NA UKU HOOPAI A ME NA KOINA. 

Ano la, ke makemake nei au e waiho aku imua o ko oa- 
kou Aha Hanohano i na hoike pakahi i hoohalikelike ia o 
na loaa Aupuni iloko o ka Waihona; a ehoomaka aku ana au 



e hoike mua i ha TJku Hoopai a me na Koina i loaa mai i 
ke Aupuni mai na "makaha" pakahi mai. 

O ka hikiwawe o na nana e pili ana i ka ohi ia ana o keia 
man mea, a me ka pii nui ana ae hoi o na huina i oi ae i ko 
na makahiki elua i hala, a me ka aneane kokoke pu ana'ku 
hoi i na mea i manao ia no ka 1888 a me ka 1889 e like me 
ia i hoikeia ma ka papa hoike malalo; a me ka pii hou ana 
ae hoi o ka maikai o ka waihoia ana mai o na papa hoike i 
ka Luna Hooia, he mau mea keia e nele ole ai ka hauoli i na 
mea a pau e makemake ana i na ano Hooponopono Aupuni 
maikai Ua hauoli pu no hoi au i ka lilo ana o ka'u mau 
hooikaika ana a pau ma keia ano, i .mea e loaa mai ai na 
hopena maikai. 

O ka pii mahuahua ana ae nei o na hana hoopae malu ia o 
ka "Opiurna" mahope mai nei o ka hoopau ia ana o na Lai- 
kini Kuai Opium i, a me na uku hoopai kiekie no ka poe i 
ahewa ia no ia mau ano hana, kekahi kumu i pii mahuahua 
loa ae ai o na loaa. 

Huina Uku-Hoopai a me na Koina i 

ohiia 1888-89 $ 123,647 08 

Huina Uku-Hoopai a me.na Koina i 

ohiia 1886-87 92,298 89 

Oi ae o na mea i ohiia i ko ke Kan 

1886-87 31,349 19 

Na loaa i manaoia no 1888-89. ....... .125,000.00 

Na Loaa i ohiia no 1888-89 . .124,647 08 

Loaa i emi malalo o na mea i manaoia 

no 1888-89 , , $1,352 92 

Aole e hiki ia'u ke hooki i keia kumumanao me ka hoike 
pu ole aku, iloko iho nei oca makahiki elua e piha ana i 
Maraki 31st. , 1890, aohe poe hookaa ole i na uku hoopai a 
me na koina, a o na oleic hoakaka no keia me keia hihia eia 
ia ke waiho nei i keia manawa iloko o ke keena me na hoo- 
iaio kupono iloko iho nei o keia Kau i hala; a he moolelo 
hoi i ku i ka mahaloia. 



BANAKO HUNAHUNA HALE LETA. 

O ka Banako Hunahuna Hale Leta o Hawaii nei, ua 
akaka kona ikeia he mea nana i hoopomaikai mai i kekahi 
poe paahana i ake nui i ka imiwaiwai, a he mea maopopopu 
no hoi o kekahi o na poe kalepa uuku o na Kumupaa e hiki 
ai ke hoohana kekahi i hoopomaikai ia. 

Oiai no nae o na kumu nui i manao ia ai o keia mau dala r 
he mea e loaa ai i ke Aupuni na dala oluolu ma ka aie ana, 
a e like ai hoi ka makepono me ko na wahi e ae; a i ole e oi 
aku ai paha ka makepono e like me na mea i manao ia ai; 
ke manao nei nae au, he mea e loaa ai ke kanalua ana. 

O na kumu, aole loa e hiki ke ak> ia, ana hiki wale no hoi 
ke hoakaka ia aku. 

No ka mea, oiai ma kona ano kuloko a me ka maopopo pu 
hoi e hoakoakoa mau ia ana ke dala i kela a me keia la iloko 
o ka Waihona, eia no nae, ma ka wa i oi loa aku ai o na dala 
loaa mamua ae o na mea i makemake ia e hoohana no ka 
pono o ke Aupuni* ua hiki ole loa ke kaohi mai; a koe iho la 
e like la me na mea i maa mau, he puu dala oi loa e noho 
aie aku ai me ka waiwai ole, a e uku ia ai hoi he uku-kuala 
ma ka 6 pa-keneta. 

O keia ka mea nana i hoemi mai ma ke ano nui na pomai- 
kai i manao ia e loaa ana mailoko mai o keia ano aie dala, i 
hilinai ia ai hoi e ulu mai ana na pomaikai i oi ae mamua o 
na aie dala ana aku iwaho, no ka mea, ua hoakakaia ia mau 
ano aie dala, e uku ia na huina nui ma na manawa i hoo- 
maopopo paa ia; a me ka loaa pu no hoi o na huina i aie 
kuahewa wale ia aku i hoomaopopo ole ia mamua. 

Ina la paha i ike mua ia e pii nui loa aku ana ka heluna o 
keia aie i kaupalena ole ia, mamua ae o na mea e hiki ai ke 
lawelawe ia, a e loaa ai hoi na huina dala oi wale i noonoo 
mua ole ia, ina la paha ua hoomakaukau mua ka poe nana i 
hana ke Kanawai i mau kaupale no ka lawe nui loa ana mai 
i ua mau dala 'la. 

Nolaila, mamuli o keia hana ole ia ana pela, aohemeae ae 
i koe, oka hana wale aku no iloko o ka oukou Aha Hano- 
hano; a'u hoi e nonoi pu aku nei me ka mahalo e lawelawe 
koke mai oukou iloko o keia Ahaolelo, i mea e hoopakele ae 
ai i ka poe hookaa Auhau o keia Aupuni, mai ka uku mau 

ana i ka 6 pa-keneta ukupanee, e kuala mau ia ai hoi iloko o 
kela a me keia hapalua makahiki, no kekahi huina dala oi 
wale aku i aie ia, a e uku ia ai hoi he 4 \ pa-keneta o 
keia mau dala ma ke ano he ukupanee e uku aku ai i ka poe 
nana i waiho muamai ke dala i kinohi iloko o ua Banako 
Hunahuna Hale Leta nei; i hoopakele pu ia hoi mai ka uku 
ana i na Auhau no ua mau dala 'la. 

Oiai mamua aku o ka 1888, ua waihoia keia mau dala i aie 
ia aole ma ka huina hookahi wale no iloko o ka Waihpna, a 
ua uku pu ia aku hoi ma ke ano kakaawale o na huina, no- 
laila, ua lilo i mea paakiki e hiki ai ke hoonoho i kahua po- 
lolei e loaa ai ka averiga ana'ku i ka moowaiwai uku-panee, 
a e hiki ai hoi ke hoonohonoho pu ma na mea helu, a ane 
kokoke aku i ka huina oiaio o ua uku-panee 'la; aka nae, o * 
ke koena 1246,997.06 o na dala oi wale aku e waiho nei iloko 
o ka Waihona i Maraki 31, 1890, a i emi ole iho hoi o ka 
huina i na wa a pan malalo o ke $50,000.00, a i oi pinepine 
aku nae mamua loa o ia huina, h6 mea ia e hoike mai ai ina 
ma ka 6 pa-keneta ka uku-panee, ua hele aku la ka nui o ka 
lilo iloko o keia mau makahiki eha mai ka 1886 mai, no ka 
hanohano nui i manao ia ai, o ka oi wale aku oke dala iloko 
oka Waihona, ka mea i makemake ia, a hiki aku la i kahi o 
na huahelu kiekie loa. O na helehelena pomaikai wale no i 
hiki ai ke manao aku e pili ana i keia lilo i manao ole ia, 
aia ia ma ka hoohoihoi ana a me ke kokua ana aku i na 
wahi e hiki ai ke loaa na pomaikai i kokakoupoeMekanika, 
a me na p r oe paahana a poe eae paha ma o ko lakou hoo- 
komo ana i ka lakou mau dala ma kekahi waihona e loaa ai 
ia lakou he uku-panee, ina no aole i nui loa, eia nae, he 
mau hooiaio ana e loaa ana ia lakou kekahi huina maopopo 
no ka lakou mau dala. 

O ka huina i hooholoia e ka Ahaolelo i hala aku la, e hoo- 
kaa ai i ka uku-panee o keia mau dala i aie ia, he $40,000.00; 
a ua ohiia keia huina dala a oi wale aku he $19,493.79; ma- 
lalo o na haawina o ka Pauku 9 Mokuna XL VI o na Kana- 
wai o ka 1884, a me ka Pauku 8 pu hoi o ka Bila Haawina 
o 1888. 

NAHOAILONA KUNPAUPUNI. 

Ma ka Pauku 22 Mokuna XX o na Kanawai o ke Kau o 
1888, ua hoikeia keia mau hoakaka e pili ana ina hoailona 

kuni: "No ka pomaikai o na apana mawaho ae o Honolulu, 
e hoolako ke Kakauolelo Buke Helu i mau kuni hoopipili i 
na Luna Leta a pau o na keena oihana haawi bila dala o ke 
Aupuni, me ko lakou haawi mai i mau palapala hookaa no 
ia mau mea. Na ua mau Luna Leta nei e kuai aku i ua mau 
kuni nei i ka poe a pau e makemake mai ana, ma ke kumu- 
kuai no e like me ka mea i hoakaka ia ma ke kanawai, a ma- 
luna o lakou ka hoike ana mai ma ka la mua o kela me keia 
hapaha, i ka Luna Buke Helu Aupuni, i hoike no na kuni a 
pau i loaa aku ia lakou, ka huina i kuaiia, a me ke koena i 
kuai ole ia, a me na loaa pu a pau o ia kuai ana." 

Oiai ka makemake o ke kanawai ua maikai, eia nae ua lilo 
i mea paakiki ke hooko ia, aole no i hooko pololei iki ia 
keia kanawai, koe wale no ma kekahimau manawa elua; oiai 
nae e lawa mau ana no ua mau kuni la i na wa a pau e make- 
make ia ai, a he manaoio ko'u ua hooko ia no me ka pololei, 
aka nae, malalo ae o kekahi alanui okoa. 

O ke koi ana aku i ka Luna Buke Helu Nui e hoopaa ia 
oia malalo o na bona, no ka mea, aia iaia ka hoomalu ana o 
na waiwai loaa o ke Aupuni, a me ke kenapu ana iaia e 
haawi aku i na Hoailona Kuni Aupuni i hoakaka ia he dala 
ko ia mea, i na Luna Leta a pau o ke Aupuni, i na wa a pau 
a lakou e koi mai ai, a me ka la we wale mai no i ka lakou 
mau palapala hookaa i hooiaio no ia mea, aole paha ia he 
mea kupono e hana aku ai i ua luna aupuni 'la, a aole pu no 
paha ia he kalai aupuni naauao a akahele ana. 

O ka noii pono ana aku iloko o keia mau mem, he mea 
paha ia e hiki ai ke ikeia na wahi hemahema o ke kanawai 
a me kona lawelawe pu ia ana. 

Ua hiki ia'u ke apono ia'u iho ma ke ahewa ana i ke ano 
mau e hana ianei, o ka hoolilo ana i ke keena Waihona i 
wahi e paalama nui ia ai na buke lehulehu wale aku no no 
ke Aupuni, no ke kakau wale ana no i na hana i pili ponoi 
maoli i ke Keena Waiwai, a aole hoi oia wale, aka, ma o ka 
hookomo pu ia ana aku o kekahi o na mea waiwai ole a mau 
hana hoi i pili i kekahi mau oihana e ae iloko o ua mau 
buke 'la. He mea pono i ka waihona moolelo o ke Keena 
Waiwai e loaa ole kahi e hiki ai ke ahewa aku, a aole wale 
no e lUo i man mea e hiki ai ke hooponopono ia i na ma- 
nawa a pau e makemake ia ana. 

O ka'u mea e kuhikuhi aku ai sna keia wahi, oia no ke 
Kanawai Hoailona Kuni, a me ke Kanawai Papa Alanui, ma 
ke ano he mau kumu elua keia i wehe hou ia ai kekahi mau 
moowaiwai lehulehu, a e waiho hoohamama mau ia ai me 
ka hooponopono ole ia no kekahi manawa maopopo ole iloko 
o na buke oihana o ke Keena Waiwai. 

O ke Kanawai Hoailona Kuni ina e hooko pololei ia ana, 
alaila,e aneane ana e piha he kanakolu inoa moowaiwai e 
malama ia ai, oiai hoi he hookahi wale no inoa e makemake 
ia, ina maloko aku o ka Luna Leta Nui e lawelawe ia ai ua 
hana 'la, e like la no me ko keia wa. 

Ma ke Kanawai Papa Alanui, aole i manao wale ia no i 24 
inoa moowaiwai kaawale e hana ia ai, ma ke ano he hookahi 
me keia a me keia Lunahoomalu o ka Papa Alanui, aka, me 
na hana makaala maoli kekahi e hana pu ia ai, a e kuleana 
ole ai la hoi ia mau hana ina aole no keia mau kumu i hoike 
ia malalo. 

O ka auhau alanui i hoolilo ia ma ke ano "Waihona Ka 
okoa" iloko o ka Waihona Aupuni, aole e hiki ke unuhi ia 
mai aia wale no ma na kikoo dala a ka Lunahoomalu o ka 
Papa, a he nui na manawa e like ole ai na kakauinoa ana 
elua, eia nae e kaahele mau ia ana ua mau kikoo dala la a e 
kakau kua pu ia ana mai kekahi a i kekahi aku, ma na wahi 
a pau iloko o ke aupuni, me ka lawe ia ana mai e ohi ma 
keia me keia manawa ma ke Keena Waihona, e ka lima o na 
Pake a poe e ae paha i hiki ole ke hoomaopopb ia, a e hoo- 
lilo pu ana hoi ia mau ano hana i mea e hiki ai ke apuka ia. 
A o na kikoo dala hoi i oi wale aku mamua o ka haawina i 
hoouna ia mai e ohi i ke Keena Waiwai, a i hoole ia aku o 
ka hookaa ana, he mau mea wale no keia a pau e hoike mai 
ai i na hana hemahema a keia poe Lunahoomalu o na Papa 
Alanui, ma ka malama ana i ka lakou mau buke, i manao 
pu ia paha e lakou o ke Keena Waiwai kekahi e malama 
hemahema aku ana i ko laila mau buke. 

Mai loaa ole la keia mau pohihihi a me keia mau hoololi 
ana a pau, ina la na ke Kuhina Kalaiaina ponoi e kakau- 
inoa na kikoo dala e ohi mai mailoko o ua mau dala 'la i 
hoana okoa ia, mamuli o ke noi ana a ka Lunahoomalu o 
ka Papa, alaila oia la ke waiho mai i kana moowaiwai o ka 
nui o na dala i loaa aku iaia i ke Keena Kalaiaina, a ma ia 

ano la hoi e pau ai keia mau harm paewaewa e like me ko 
keia wa e hana nei, oia hoi keia, na ka Lunahoomalu o ka 
Papa e unuhi mai mai ka Waihona Dala; a e waiho ana nae 
ia i kana hoike i ke Keena Kalaiaina, i kahi hoi e hiki ole 
ai ke ikeia ka nui o na dala i ohiia e ia; a ma ka Waihona 
Dala hoi, aohe e hiki ke ikeia ka nui o kana mau dala i ho- 
ike ai ma kana moowaiwai i ke Keena Kalaiaina. 

HOPE LUNA NUI O NA HANA HOU. 

O ke kumuhana hou a'ui makemake ai e waiho aku imua 
o ko oukou Aha Hanohano, ua pili ia i ke Kuhina Waiwai a 
me ke Kuhina Kalaiaina pu. 

Ma ka Pauku 9 o ke Kanawai Hooia, ua hookuu ia ma- 
waho ka hoapono aila a ka Luna Hooia Nui, i na kikoo dala 
o na uku makahiki a me na palapala hooiaio o ia mau inea, i 
waiho ia mai mamua o ka hookaa ia ana, aole loa nae he 
mea i hoakakaia maloko o keia mahele a me na mahele e ae 
paha, e hiki ai ke manao ia e keakea ana i ka Mana Hoopo- 
nopono Nui o na loaa a me na hoolilo a pau a ke Keena 
Waiwai, mai a ia mai; aka, ua haawiia iaia ka mana e imi 
iloko o keia me keia buke a moolelo paha e pili ana ia 
mea; a ua hoolilo pu ia no hoi kekahi o kana mau apana 
hana o ke kuhikuhi aku, a me ka hoopololei hou ana'ku 
paha ina he mea hiki i na hewa a pau e kaa ana malalo o 
kana noii ana. A no ia ike lea o'ui na kuleana i loaa ia'u 
malalo o ka'u oihana, noiaila, ua hiki ole ia'u ke hana ma 
kekahi ano e ae, o ka hana wale aku no e like me keia a'u i 
hana iho la. 

Ua hooholo iho la ke Kau Ahaolelo i aui aku la i ka huina 
o $4,800.00; he uku no na makahiki elua o ka Hope Luna 
Nui o na Hana Hou, me ka manao pu ana paha e loaa aku 
ana kekahi kokua makaukau i hiki kupono ke hoopiha i na 
hana o ka Oihana Luna Nui iloko o kona wa e kaawale aku 
ai, a i kanaka pu hoi i loaa ka makaukau maloko o ke Keena 
Oihana a ma ke kahua hana pu hoi kekahi. . 

Ano la, oiai aole i maopopo iki ia'u ke koho ia ana o ke- 
kahi Hope, eia nae, o ka uku makahiki, a i ole o ka hapa- 
nui paha o ia uku, ua ohi kakaawale ia iho nei i keia me 
keia manawa, a ua uku ia'ku i kekahi poe kanaka i loaa he 

"hapa kakini" a oi aku a.emi mai paha, a i hoike pu ia mai 
hoi ia'u ponoi e ka Luna Nui o na Hana Hou, na ia poe e 
lawelawe ana ua mau hana nei a ka Hope me ka maikai ku- 
pono, a no ka pomaikai pu hoi kekahi o ke Aupuni. 

No keia olelo i hai ia mai ia'u, ua manao au e hoohalahala 
aku, oiai o na hana a pau a keia mea he Hope Luna Nui o 
na Hana Hou, aole loa i hana iki ia iho nei e like me ia ma 
keia hoohuihui ia ana ae o na hana a keia poe i lawelawe ai, 
oiai lakou he poe panihakahaka no ia wahi. Aka, ma ka 
oiaio maoli, ua hoonele ia iho la ka oihana Aupuni i kekahi 
Luna Aupuni kupono nana e hoopiha ia Buro, nona na hana 
i ike maopopo ia e ka lehulehu aole i kupono, a me ka poe 
pu hoi e lawelawe ana i na hana pili ilaila. 

O keia poe i hoolimalima ia i hoike ia ae la maluna, ua 
hoohana kakaawale ia iho nei lakou maloko a mawaho o ke 
Keena Oihana o na Hana Hou ma Honolulu, a ke manaoio 
pu nei nc hoi au ma na hana e ae kekahi a puni ke Aupuni. 
E like 'la me ke alanui mai Lahaina a Wailuku, he hana 
hoi i hoolako kaokoa ia iloko o ka Bila Haawina, malalo o 
ia poo, nona ka huina dala he $15,000, a mai loko mai hoi o 
ia huina dala ke kupono e uku ai i na lilo no ka hana ana i 
ua alanui 'la. 

Nolaila, o ka'u e kue aku nei, o ka hoohana ia ana o ke- 
kahi o keia poe i hoolimalima ia ma ua alanui 'la, malalo o ka 
uku-makahiki i hooholoia no ka Hope Luna Nui o na 
Hana Hou, he papalua oiaio maoli ana iho ia i na hewa i 
hana ia; no ka mea, o ua uku-makahiki la i ohiia ai, no ke- 
kahi Luna Aupuni ia i ike ole ia, a ua hoolilo ia'ku la nae 
no ke kokua ana i hoakaka kaawale ia o kona haawina e ka 
Ahaolelo. 

A oiai no nae au e kue mau ana i keia a me keia manawa, 
aole wale no i ke Kuhina Waiwai mua iho nei, aka, i ke 
Kuhina Waiwai pu kekahi o keia wa, ai ke Kuhina Kalai- 
aina pu no hoi kekahi, eia no nae, ke hoomau nei no ua mau 
Keonimana 'la i olelo ia ae la, ma ke ano: "o ka unuhi mai 
ko kekahL a o ka hookaa aku hoi ko kekahi." 

O ke kumu paio hoi a ke Kuhina Kalaiaina e waiho mai 
ai, no ka lilo ana o keia he uku-makahiki, nolaila, ua kaa ae 
la mawaho o ko'u mana. • 

Ua okoa no ka manao o ka Mea Hanohano ke Kuhina 

Waiwai mai kona Hoa Kuhina mai e pili ana i keia kumu- 
hana, oiai no nae e hoomau ana oia ma ke kokua ana iaia, a 
mamuli paha o koma paipai mau ia e na ike makaoi o na 
hana hoopono a me na koi mau ia e ka'a man hoike kae 
pinepme, nolaila, ua noi aku la oia a loaa mai laherula ana 
mai ka Aha Kiekie mai, a na up Mea Hanohano la no i hai 
mai ia'u iloko o Dekemaba la 27, i kona apono i ke kahua 
a'u i ku ai, a i ka like hoi o kona manao me ko'u, me kona 
olelo mai no nae, oiai ke Kuhina Kalaiaina e manao ana he 
pono ke unuhi mai i ka uku makahiki o ka Hope Luna Nui o 
na Hana Hou. a mamuli pu hoi o kona hilinai i kana mau 
olelo hoike a me kana mau wehewehe, a me ka waiho pu 
ana'ku hoi na ko oukou Aha Hanohano e apono mai, no- 
laila, aohe mea hou ae e hiki ai ke hana ia ma ia mea^ a i 
ole ia, penei paha ka manao o kana mau huaolelj. Oiai ua 
lawa ponoi kona manao ka hewa o ke Knhina Kalaiaina, a 
i kokua pu ia hoi e ka Aha Kiekie ma kana rula ana, eia no 
nae, aohe oia i makaukau e paonioni aku me kona hoa Ku- 
hina, aka e hoomau aku ana no oia i ka hookaa ana i ua mau 
kikoo dala 'la; a ua hooko iho nei no hoi oia pela a hiki i 
keia wa o keia hoike. 

Na keia mau mea i hoike mai na hemahema o ke Kanawai 
Hooia e pono ai ke lapaau hou ia i mea e hiki ai ke hookoia 
na hooikaika ana a ka Luna Hooia me ka pololei; no ka mea 
i keia wa, e like ai hoi me ka'u i hoike mua iho nei, ua kea- 
kea maoli ia oia mai ka hoohalahala ana aku imua o kekahi 
mana kiekie ae, e loaa ai he rula ana ma kona aoao, a oiai 
hoi, he mea hiki wale no i kekahi Kuhina o ke Aupuni ina 
na manao oia pela e kauoha, a i ole, e hoolilo paha i ka 
hapanui o kekahi haawina o loko o kona Keena Oihana, ma 
na hana a pau ana i makemake ai, a e lilo wale aku ai no 
hoi ka Luna Hooia i mana keakea wale iho no me ka waiwai 
ole a hiki i ka pau loa ana o na dala. 

Ke hilinai nei au e ike mai ana ko oukou Aha Hanohano i 
ke koikoi o keia mau kumu ano nui e pili ana i keia mau 
uku makahiki, a me ka pono hoi o ka hoomau ia'ku o keia 
mau ano hana, no ka mea, ina e hiki ana i kekahi Kuhina 
ke hana'ku e like me ia i hoike fa ae nei, ma kekahi haa- 
wina uku rnalahiki i hookaawale ia e ka Ahaolelo, alaila, e 
hiki pu ana no hoi iaia ma ia ano like ke hoohana aku i 

kona mana e pili ana i na uku makahiki o kela a me keia 
mea malalo o kana oihana, a e hooko aku hoi i na mea a pau 
e pili ana i ka uku ana, a i ole, o ka mahele ana paha i ko 
lakou mau uku makahiki, raawaena ona ponoi iho a me 
lakou, mamuli o kekahi aelike malu e hana ia ana e lakou. 
O ha hana ano like ole i hoikeia ma keia ninau e pili ana i 
na uku makahiki, ua lilo ia i mea akaka loa, ke hoopili ae 
ma na ano hana a ka Aha Kuhina i hana ai no na mea e pili 
ana i ka uku makahiki o ko ka Moi Punku; no ka mea, oka 
hookaa ia ana o ia mau dala, rnalalo wale no ia o kekahi 
olelo hooholo Kanawai, mahope iho hoi o na paonioni ikaika 
ana imaa o na Aha Hookolokolo, oiai no nae ua hoopiha 
pono ia no na hana i lawelawe ia e ka Puuku e like me ko 
ka Moi makemake, mai ka wa mai o ka hookohu ia ana o ia 
kanaka. Ma ia hihia, ua hoole ia'ku la ka uku ana i ka uku 
makahiki i hookaawale ia e ka Ahaolelo, no kekahi Luna 
Oihana i hookohu pono ia, a ma keia hoi, he unuh-i ana mai 
i kekahi uku makahiki no kekahi Luna Aupuni i hookohu 
ole ia. 

NA KIKOO DALA HAAWI MUA IA. 

Ke makemake nei au i keia wa e hoi hou aku kakou i ke 
kumuhana mua i olelo ia iho nei e a'u iloko o keia hoike e 
pili ana no na hana hou, aole hoi oia wale, aka e pili ana i 
"Na Alanui a me na Alahaka" kekahi o na apana kuaaina, 
me ka makemake pu hoi e alakai aku i ko oukou noonoo e 
pili loa ana i ke ano hana e lawelawe ia nei, i unuhiia mai 
ai kekahi mau huina nui i kmohimai ka Waihona mai, imea 
e hookaa ia ai na uku pale o ka papainoa o ka poehana, me 
ka lawe ole ia mai o kekahi papahoike o keia ano, a mau 
palapala hooiaio kupono e ae paha imua o ke keena a hala 
he wa loihi loa mahope mai, a nolaila pu hoi i loaa ole aku 
ai na hoapono no ia mau mea mai a'u aku. 

Ua hiki ke ike koke ia ka hooko ole ia ana ona make- 
make o ke kanawai, ina e hoomaopopo ia iho ana, 
he oi loa aku ka palnpalu e ohi ia ai na dala ma kekahi 
palapala kauoha a ke kanaka hookahi wale no, a mahope 
aku ma na wa kaawale e hoike mai ai, mamua ae o ka hoo- 
luhi ana e uku aku i keia papainoa o na poe hana hebedoma 
i kinohi, malalo o ke kumu hoohalahala a lakou e olelo nei 

aohe hiki ke liana koke ia ia mau palapala. Eia ka mea 
maopopo, ina aole e hookaa kdke ia aku na mau dala 'la a 
hiki i ka nianawa e hoouna ia raai ai ua inau palapala 'la i 
hooiaio ia, ina la aohe wahi hakaliaiki no ko lakou hoouna 
rnai i ua mau palapala 'la. 

ka'u e olelo nei, ina i hoonohonoho kupono ia na la uku 
dala mamua aa, i loaa ai hoi ka manawa e hoouna ia mai ai 
ua papainoa la i Honolulu no ke apono aku, alaila, aole loa 
e loaa iki kekahi wahi kulean t e ohi ai i dala mamua ae o ka 
loaa ana mai o na palapala i hoapono ia; e like la me ke 
kanawai; ina no la ^oi ua nui ole na dala Aupuni e kaahele 
ai iloko o kela a me keia apana o na mokupuni, i loaa ole o 
na palapala hoapono ma ke Keena Kalaiaina no ua manawa 
'la, koe wale iho no paha na kikoo mai na Lunahoomalu mai 
o na Papa Alanui. 

1 mea e hoike aku ai i ke kupono ole o kekahi ano hana e 
like me £eia, a'u hoi i noonoo ai ua kupono e hoololi ia i 
mea e lo a aku ai ka makemake o ke kanawai, alaila e hoike 
aku au, ua aneane no ma kahi o ka huina holookoa no "Na 
Alanui me na Alahaka" i ohiiia, mailoko mai o na haawina 
o ke Aupuni holookoa, mai na Papa Alanui pakahi mai, no 
ka makahiki hookahi e piha ana i Maraki 31, 1889, i hiki 
aku hoi ka huina i kekahi mau huahelu nui launa ole mai, 
aohe mau palapala hoakaka a i hooiaio pono ia i waiho iki 
ia mai imua o'u no ka apono aku, eia wale no a iloko iho 
nei o lime 22, 1889, a i ane hoi epiha he 15 malama mahope 
mai o ka unuhiia ami o ke dala mua, a no ia mau huina a 
pan ua hoole au i ka hoapono ana, no na kumu, he mau 
hana paewaewa maoli. 

Aole paha e pono ana ia'u ke apono aku i na hana kue 
kanawai o keia ano, a aole no hoi he wahi kanalua iki, o ke 
kuLiu wale no o keia hoohakalia ia ana o na moolelo o na 
hana, mamuli no ia o ka hahaki ia ana o ke kanawai i ki- 
nohi, no ka mea, ina i hoole ke Kuhina Kalaiaina i ka unuhi 
ana mai i na dala o ua mau haawina la mailoko ae o ka Wai- 
hona, koe wale no aia a hoouna ia mai ua papainoa la me 
na'hooia kupono a loaa aku ke apono ia, alaila, aole e loaa 
ana he mea okoa ae e makemake hou aku ai, a aole la hoi e 
kakali wale ia a hala he makahiki mamua ae o ka hiki ana 
mai o ua mau palapala 'la. 

No ka loaa ole ia'u o ka manawa kupono e nana ai no r u 
iho i na hana kukulu alanui malalo o ke Kanawai Papa Ala- 
nui, nolaila, ua hiki ole ia'u ke hoike aku no ia mea, aka y 
hookahi inea nui i ike maopopo ia e ae ia mai ai paha e na 
raea a pau, "aole i hoohemahema iki ia na pono alanui o na 
rnahiko,". 

A eia hou no hoi, aohe hiki iki ke pau ko'u nianao ana ua 
loaa no he kuleana e hana ia ai kekahi mau hooponopono 
hou a mau mea hoi e oi ae ai ka maikai iloko o na ano hana 
o keia wa, oia hoi, ma ka mana i loaa i na Lunahoomala o 
ka Papa Alanui e hiki ai ke ohi i ka auhau alanui mailoko 
mai o ka Waihona i hookaokoa ia e ka Waihona o ke Au- 
puni, ma na wa a pau ana e makemake ai, a me ka hoike pu 
ana mai hoi i ka moolelo o na hana ma na wa ona e oluolu 
ai. O ka palapala paihakahaka e hoakaka ia ai ka moolelo 
hana, e lilo ana ia i mea paio e hakalia ai na hana, no* ka 
ike ole a me ka maa ole ma ia mau ano hana o kekahi o ua 
mau Lunahoomalu nei o ka Papa Alanui. 

Ua lilo iho nei i mea maa mau iloko iho nei o ke Kau i 
hala aku la, e unuhi mai ka Waihona mai i na auhau alanui 
i hoolilo ole ia e like no me keia ano, no loko ae o ka auhau 
alanui i waiho kaokoa ia, penei: Mao ke kikoo ana la a ka 
Luna Hoomalu o ka Papa Alanui; a oiai nae ua haawi iho 
nei ka Ahaoielo i haawina hou, he pono loa ke hoohalike ia 
ka unuhi ana mai e like me na haawina e ae. 

Aka, t> like no me ka'u i olelo iho nei mamua, ua oi ae ka 
palupalu o ka unuhi ana i ke dala mamua, a mahope e waiho 
mai ai i na palapala i hooiaio kupono ia i na wa kaawale o 
lakou mai na hana, na kumu i ala nui mai ai keia ano hana; 
a ma ia kumu pu no hoi i ohi ia ai ke koena o ka auhau ala- 
nui i hoolilo ole ia ma Kau, i hiki aku ka huina i ka 
$7,230.41 mai ka Waihona aku iloko o Maraki 28, 1890, me 
ka manao paha i dala e lawelawe aku ai i ka hana ana i na 
hana alanui o ia apana, mawaena o ia manawa me ka wa e 
hoouna mai ai i na palapala. 

He mea pono ke ninau ae, ma ka mana hea la keia dala i 
unuhiia ai? A ihea hoi kahi i waiho ia ai o ia mau dala? Ina 
me ka Lunahoomalu o ka Papa Alanui o Kau, alaila, heaha 
la kona mau bona i hoopaa ia ai? Ina ua hana ia pela, a i ole 
ina me kekahi Banako hou ae, alaila, no keaha i hana ia ai 

pela? No ka mea, me kekahi poe okoa ae, ua ike au, o ka 
Waihona wale no o ke Aupuni kaki kupono e waiho ia ai na 
dala loaa o ke Aupuni, a biki i ka wa e unuhi ia ai me na 
palapala hoapono i booiaio kupono ia; a ua pili keia a'u e 
olelo nei i kela koena, ina no ia he mea e hoopanee ia ai ko 
Kau mau hana pili alanui no kekahi wa maopopo ole. 

Ae like hoi me ka'u e manaoio nei, ina o ke alanui hou o 
Ka Lua o Pele, ua holo aku kekahi hapa o ia alanui maloko 
o Kau, a me ka apana pu o Hilo, alaila, ina ua manao ia 
e hoolilo ia kekahi o na dala i hoike ia mamna, i koe o ko 
Kau rnau auhau alanui no keia alanui hou, alaila, he mea 
pono ke hoolilo ia no ko Kau hapa wale no, aole hoi iloko o 
ko Hilo mau palena kekahi. 

NA HAAWINA KUIKAWA. 

♦ 

Ke noi aku nei au me ka mahalo, e alakai ia ka noonoo 
ana o ko oukou Aha Hanohano no ka huaolelo "Kuikawa," 
e like ? la me kona mea i manao ia ai e pili ana ina haawina, 
no ka mea, ua lehulehu na wehewehe ana o ia huaolelo, a ua 
lilo hoi i mea paakiki e hooholo pono ai i ka manawa a me 
kahi e hoolilo ia ai ua mau Dala Kuikawa nei. 

Nolaila, ke hoike aku nei au me ka mahalo, ina aohe hua- 
olelo e ae e hiki ai ke hookomo ia ma ia wahi„ alaila, he 
mea pono paha, ma kela a me keia wahi e hoolilo ia ai ia 
mau dala no kekahi haawina, e haawi pu ia'ku kekahi olelo 
ao ia wa koke no mahope iho o ke poo o ia olelo, i mea e 
alakai ai i ka poe nana e hoolilo ua mau dala J la, a me ka 
Luna Hooia pu kekahi, i akaka ai ko ka Ahaolelo manao ma 
ia mea. 

O ke kumu i kupono ai oia olelo alakai, ua hiki ke ike 
maopopo ia ke heluhelu iaka Olelo Hooholo a ka. AhaKiekie 
o Augate 1, 1888, no ka mea, aia malaila i hoakaka maopopo 
ia ai ka manao o ua huaolelo Dala Kuikawa la. E olelo ana, 
aole wale no ma na manawa ku i ka pilikia wale no e hoo- 
lilo ia ai, aole hoi i mea e hoolawa aku ai i na haawina i 
hookaawale maopopo ia. 

O keia rula ana nae ina paha i hooko pololei ia iloko o ke 
au o na makahiki i hala, ina la ua lilo i mea e kaohi nui mai 
ai, a i like ai hoi me ka ke Kuhina Kalaiaina a me ka Luna- 

hooponopono o na liana hou e olelo nei, e booki ai i ka 
holomua ana o na hana ano nui o loko o ke Aupuni. 

A he mea pono hoi e hoomanao pu ia ma keia wahi, iloko 
iho nei o na wa i hala, aole i hoolilo wale ia no ua mau Dala 
Kuikawa nei ma na hana i pili i ka huaolelo "ku i ka pili- 
kia." Aka, ua hoolilo ia ma ke kokua ana i na hana i 
hoakaka kaawale ia, a me na haawina e ae i pokole mua o 
na dala i pan i ka ohiia. 

Aka hoi, aole ia he mea e manao aku ai, no keia hoolilo ia 
ana no kekahi wa maopopo ole o keia mau haawina i 
maopopo ole ka nui o ko lakou mau huina pakahi, no kekahi 
huina i oi loa aku i ka ka Ahaolelo i hooholo ai, alaila, he 
mea pono ia e hoomau aku ai i keia mau ano hana, me ka 
ae ole ia, a apono ia mai paha e oukou. 

Ina e nana ia'ku ana na palapala i hoakaka ia iloko o ka 
hoike pakui, e ike maopopo ia ana na paio ikaika ana, e pili 
ana i keia mau Dala Kuikawa, mainua ae hoi o ka hoolaha 
ia ana o ka olelo hooholo i hai mua ia ae nei, a i paiia ai 
hoi i Feb. 8, 1889. Ma keia puka ana ae o ka hoolaha o 
keia olelo hooholo, akahi no a maopopo mai la ia'u kona 
manao maoli; a mahope mai nei, ua hoao au me ka hiki i 
kahi wa a hiki ole no hoi i kahi manawa, e nana pono ikona 
hooko ia ana, i mea e loaa ole ai na hana hookuia no ka 
pono o ka lehulehu, e like la me ka'u e hoike aku ai ma keia 
mua aku. 

No ka hiki ole maoli ia' u ke hele kino i kahi pakahi o keia 
mau pilikia kuikawa i loaa ai i ke Aupuni, no\aila> ua iliaku 
ia mau hana a pau maluna o ke Kuhina Kalaiaina a me ka 
Luna Nui o na Hana Hou, na laua e hooholo kahi maoli o 
ua mau pilikia 'la, me ko'u kauoha pu aku nae i ka Luna 
Nui o na Hana Hou ma kona wa e apono ai i ua mau hana 
? la, e hoakaka pu mai ia he mau hana io i pili i na pilikia 
kuikawa i kulike ai hoi me ka manao i rula ia ai e ka Aha 
Kiekie. 

O ka oiaio o ka hoolilo ia ana o keia mau Dala Kuikawa 
no na hana ku i ka pilikia wale no mahope mai nei o ia 
olelo hooholo, he mea maopopo pono ole paha ia. Aka, 
ua maopopo lea nae ia'u, o na Dala Kuikawa o na Ala» 
nui me na Alahaka, aa hoolilo ia i o a ianei me ka hoomao- 
popo pono ole ia, anoai paha me na manao maikai a me na 

hopena rnaikai i loaa mai ma ia hana ana, aka, me ke kue 
loa nae i ke kahna pololei a'u e paio nei, oia hoi, e hoolilo 
ia na loaa Aupum e kulike ai me ka makemake o ka Aha- 
olelo i hoike ia, me ka nana ole i na poino ulia e hiki mai 
ana mamuli o ka lawa ole o na dala i manao ia no na hana 
■ t hou, a e waiho ia no ka hoolawa ana i ua mau ulia 'la na ka 
Ahaolelo hou e noho mai ana e haawi mai, a aole hoi e la we 
ae mailoko o ma ctala o na haawina e ae. 

I akaka pono ai ke ano o ka' u mea e hoakaka nei. e waiho 
aku au i keia hoohalike i hoikeia malalo: 

Hana hou ana i na Uwapo, me na Awapae a me 

na Mono o Honolulu ! $ 9,000 00 

Hana hou ana i na Uwapo, me na Awapae a me 

na Mouo o Honolulu, Kuikaw r a , 15,000 00 

Ano la, oiai ua hoolilo ia ka huina i hoikeia maluna a koe 
he 128.53 i lanuari 4, 1889, eia no nae, ua hele aku nei ua 
hana 'la imua, a ua kaki ia i ka huina i hoikeia malalo, me 
ka hooiaio pa ia hoi o na palapala hoapono e ka Luna Nui o 
na Hana Hou, ma ke ano he mau "hana kuikawa" kupono, 
malalo o na rnla ana a ka Aha Kiekie, me kona ike pono no 
nae i ka manao o ua rula 'la, e olelo ana : "Aole e hiki ke 
hoolilo ia kekahi haawina i hookaokoa ia no ke kokua ana 
i kekahi hana e ae." 

Oiai ua maopopo ia'u aole he hana naauao ke keakea ana 
a me ka rula ana aku, — e hana hou ole ia keia mau uwapo, 
i ike maopopo ia hoi e helelei aku ana ma ke ano kahiko a 
me ka hoohana mau ia, a hookuu wale aku i mea nahaha 
mai a poino paha ke ola, eia nae he pono ia'u ke olelo iho 
he hana naauao ole ka hoemi ana i na lilo i manao ia i ane- 
ane hoi no na hana hou a pau, a haule iho malalo o na hua- 
helu e maopopo ai o na lilo maoli aku ana paha ia o ia mea, 
i loaa ai he kumu na ka Ahaolelo e hoapono mai ai, a e 
haawi hou mai ai paha i huina nui hou ae o na Dala Kuika- 
wa, e hiki ai ke hoohana ia no keia a me keia hana o na 
ano a pau. 

Oia snau ano hana, aole ia he mea kupono e lawe mai ai 
imua o ka Ahaolelo e hoike ai i na mea maoli i makemake ia 
e ke Aupuni, aka, he mau hana nae e hooulu ai i na hana 
:<1 nnno!n:iiVii pnnnh^le," i makemake wale ia no e ka mea 

nana e hoolala Ea hana no kona potnaikai, aole hoi no ko ke 
Aupuni mau pono. 

Ua hifci pu ia'u ke hoike aku iloko o keia mau hana lehu- 
lehu ipakuiia mai a iou^^ mai o ua mau 
Dala Kuikawa 'la, o ka uwapo o alanui Kula kekahi, ala- 
nui o Kalihi, alanui o Halawa maMolokai,he mau uwapo 
me na awapae lehulehu ma Kauai, alanui mai Hilo a ka 
Luapele, a me na alanui e ae he lehulehu wale i hiki ole 
ia'u ke hookolo aku. 

K A MALAMA 1A ANA O NA WAIWAI AUPUNI. 

Ua hoakaka ia e ke Kanawai, na ke Kuhina Kalaiaina 
e malama a e hoike aku, a hoomalu i na aina Aupuni a pau, 
na hale, na moku, a me na waiwai eaeo keia a me keia ano, 
a maluna hoi ona ka malama pono ia ana o na wajiwai 
Aupuni a pau. 

Ina e nana ia aku keia mana nui i haawiia me ka hui pu 
aku me na haawina nui i hooholoia e ka Ahajolelo no ke 
Keena Kalaiaina, he hiona ano nui keia e hilinai ia ai ma» 
luna o kekahi kanaka hookahi, oiai, aohe ona mau bona 1 
hoakaka ia e hoopaa ai, a aole hoi ona hoopai i hoakaka ia 
ke hooko ole oia i na hana lehulehu e pili ana i kana 
oihana. 

O keia hoike ana aku i hoakaka ia eke Kanawai, aohe* 
maoliona wahi waiwai, a ua kokua wale ia aku no ia hoa. 
kaka ana e na huaolelo, — maluna o ke Kuhina ke koikoi o 
ia mau hana, — e like la me na mea i maa mau, ka hooiliia 
maluna o na Kuhina; aka, aole nae ia he mau mea e hiki ai 
ke ke'ake'a 'ku i na hana pono ole e manao ia ana e hana, 
ho ka mea, he wahi pale wale no keia nona e huipu ae ai 
me kona hilinai maoli ia aku he kanaka hoopono; eia nae, 
aohe mau helehelena dala bona nana ia e apo, e loaa ai hoi 
ka waiwai o ia inea, anolaila, ua lilo iho la ia mau olelo i 
mea waiwai ole. 

Nolaila, aole paha he mau palena kaohi iki nana e keakea 
kekahi Kuhina Kalaiaina i piha i na manao haakei no ka 
lanakila o kana mau hana malalo o keia "Mana kanaka 
hookahi ,, i haawiia, a i lilo ai hoi o kana huaolelo he Kana- 
wai. A mamuli o keia mau ano, ua hiki wale no oia ke 
kono ia e pahola aku i kona mana maluna o na hana e ike 

naaopopo ia aku ai he man mea nana e keakea na pono pili 
ponoi o kekahi poe kanaka kakaikahi. O ka hoihoi ana i 
ka mana a pau i kahi hookahi, aole ia i kulike iki me ke am 
holoraua o keia wa iwaena o na Anpuni waiwai a naauao. 

KA PA HALEALII. 

Ina ma na mea i pill i ka wawahi ia ana o ka pa o ka 
Halealii, ua hewa an ma ka hoapono ana, alaila ua hana au 
pela mamuli o ko'u ao ia ana mai, me ka like ole no nae me 
ko'u mau manao ma ia manawa, a aole no hoi i kaawale aku 
ia manao o'u, mahope iho o na nalu ana iloko iho o ko'u 
mau noonoo a hiki wale i keia wa, i ka uhaki maopopo ana 
o ke Kuhina Kalaiaina i ka pono i hilinai ia maluna ona ma 
kona ano he kahu malama waiwai, a he kiai raaluhia hoi no 
na waiwai Aupuni. 

Malie paha, ua loaa no he mau kumu kupono ma ia ma- 
nawa i manaoia ai malalo o kekahi mau mea i hanaia e 
wawahi ia ai ua mau pa la. Aka nae, aole loa e hiki iki 
ia'u ke ae aku i ka pono i lawe ia ai ka mana e wawahi wale 
aku i ka mea a na poe hookaa auhau i uku ai he mautausani 
dala, ma kahi olelo kena ano ole wale no, a e hooili ae ia 
mau lilo maluna o kekahi puu dala a mau dala paha e waiho 
ana ia wa, a i kaa hoi iloko o ka mana o ke Kuhina Kalai- 
aina. O ka Ahaolelo wale no ka mana kupono nana e kauoha 
aku e wawahi ia ua pa 'la, a e hoomakaukau ai hoi no ia mau 
lilo. 

O Jka hoike e hoakaka pakahi ana i na lilo maoli o ia mau 
hana a me na haawina lehulehu no lakou na dala i lawe ia 
mai no ka uku ana i ua mau lilo 'la, e lilo ana i moolelo ku 
i ka nanea na oukou e nana iho ai. 

NA PONO MA KA AOAO O NA HANA HOU A ME NA 
DALA UKU MUA. 

Ke makemake nei au e hoike aku i keia wa, i kekahi hana 
mau e hana ia nei i kekahi manawa, ©ia hoi ka hoomau ana 
aku i ka hana ana i na hana Aupuni mahope iho o ka pau 
ana o na haawina i hookaawale ia, a i hiki ole hoi ia'u iho 
ke hoapono aku. 

TJa hooko ia keia mau hana ina aole malalo o ka aie, oia 
lioi ka hana ana o kekahi mea a kali i kona uku; a i ole ia, 
malalo o na dala i haawi mua ia raamuli o ke apono ana a ke 
Kuhina, ma ke ano he hooili ana iluna o ke Aupuni i kekahi 
huina aie uuku a nui paha; no ka mea, ina aole pela, alaila, 
owaila ka mea e ae ana e hana e maama, a e kali a na ka 
Ahaolelo e apono mai ka uku ana. 

Ina e nana ia ana ka Mahele 8 o ke Kanawai Huikala, i 
hoakaka ia iloko o ka Bila Haawina, ua hiki ia'u ke ike he 
wahi kaawale uuku wale no kahi o ke Kanawai Huikala i 
hooholo ia ai, e uku ai i kekahi mau dal t i unuhiia mailoko 
mai o ka Waihona e kekahi Kuhina, a i hoolilo ia no na 
hana hou, a i ole, e uku ai paha i kekahi mea nana i haawi 
mua mai ke dala i ke Aupuni ma ke ano hoaie. 

Ma keia mau ano elua i hoakaka ia ae la, me he la, elawe 
ana ke Kuhina i ke koikoi o ia hana maluna ona, ina nae, 
aole oia i hana ma kahi ano okoa, ae e hooili ai maluna o ke 
Aupuni. 

Ma ke kumu mua ua akaka, he kue maopopo ana ia i ke 
Kanawai, no ka mea, aohe hiki ke manao ia e loaa ana ia 
mea he Bila Kanawai Huikala; a ma ke kumu elua hoi, ona 
olelo wale no e hiki ai i ka Ahaolelo ke hooholo mai i Bila 
Huikala, oia no ka hoike ana'ku i na mea e keakea ai i na 
hana kaulike ole, i ka mea nana i haawi mua mai ke dala 
me ka manao maikai no ka hana ana i na hana hou, me ka 
manao na ke Aupuni e pani aku kana mau dala. 

Aka hoi, ina e hoole ana ka Ahaolelo i ka huikala ana, 
alaila, aole wale no ia e lilo i mea e like ai me ka lawe maoli 
ae o ke Kuhina Kalaiaina i kekahi mau dala mai ka Waihona 
mai me ka mana ole, me'ke kue hoi 1 ke Kanawai; aka, e 
like ana ia me he la he hana i hooholo mua ia ma ke ano he 
wahi ''hana akamai" i lawelawe ia nae me ka loaa ole o ka 
haawina i hookaawaleia e ka Ahaolelo. 

NA KIKOO DALA I KAKAUINOA IA, AOLE NAE I 
HOOPIHA IA. 

O ka panina aku o ka lawelawe ia ana o keia mau hana i 
hoikeia malalo iho nei e kekahi hapa o ka Aha Kuhina, ina 
ua hana lakou pela, aole i maopopo ia'u, aka, o ke Kuhina 

Kalaiaina ponoi nae kai hoike mai ia'u, he manao koho wale 
kona, o ka hapalaa o na kikoo dala i hoopuka ia e ia no ka 
unuhi ana mai i ke dala mai ka Waihona, ua kakauinoa ia e 
ia me ka hoopiha ole ia o ka waiwai io, i mea e hoohana ai 
iloko c ke Keena Kalaiaina; me he mea la nae ka manao, 
ua hana ia paha pela no kona wa e kaawale aku ai mai ke 
keena. 

Alaila, ina pela iho la ke ano o ke kakauinoa ia ana o na 
kikoo dala e ia, e hiki wale ana no ke hoopiha ia iho ka la, 
a me na olelo eaee like*me ka makemake o ka mea e paa 
ana i aa kikoo la, me ka hiki pu hoi ke obi koke ia mai ka 
Waihona Dala mai, a oiai aohe mau olelo ike e hiki ai ke 
hoakaka no ua mau kikoo dala 'la, e hooiaio mai ai, no ke- 
kahi mau palapala i aponoia ke kumu i hoopuka ia aiuamau 
kikoo 'la, alaila he mea maopopo, aohe mau mea nana e 
ke'ake'a ka pololei o ua mau kikoo 'la ma kona wa e ohiia 
aku ai. Ma ka wa hoi e hookaa ia ai ua mau kikoo nei mai 
ka Waihona aku, oiai ua ikeia iho la ka pololei ma o ko ke 
Kuhma kakauinoa ana, alaila, maluna owai ke koikoi e ili 
mai ai o keia mau dala i hookaa ia ai ? 

Nolaila, ma keia ano hana a ke Kahina Kalaiaina, ua 
haawi aku la oia i kona kakauinoa ana a me kona hoapono 
pu hoi kekahi i kinohi, no ka hookaa ana i na aie o ke Kee- 
na Kalaiaina, a ona palapala nae i hoapono ia i kuleana ai 
no ka hookaa ana i ua mau dala 'la, aole oia i ike a nana 
iki paha, a hoomaopopo paha i na olelo o ua mau palapala 
'la. Aole hoi oia wale no, aka, ua hana iho la oia me ka 
maopopo ole e lawe kolohe ia ana paha ua mau kikoo la, a e 
ohi ia ana paha e kekahi poe mawaho ae, a no na hana paha 
i kaawale loa aku mai na mea maoli i makemake ia. 

Nolaila, e hoike aku au i ko'u kue maopopo i keia ano 
hana, mamuli o ke kupono ole i na loina pololei o ka lawe* 
lawe oihana ana, he mau hoailona hoi keia e a'o ia ai na 
hana kolohe, a he mau hoike maopopo ana hoi no ke apuka 
ia aku o ka waiwai o ke Aupuni, he uhaki maopopo ana hoi 
i ka hilinai i kau ia aku maluna ona, a'u hoi e ike a hoo- 
maopopo aku nei, aohe wahi e hiki ai ke kala ae ina e noo- 
noo ia ana keia kumu nui, nolaila, o keia mau koikoi a pau 
i kau aku maluna ona, e lilo ana ia mau mea a pau i mea ole 
ke haalele mai oia i kana oihana. 

NA LOAA AUPUNI ILOKO O NA BANAKO LIILIL 

Mamuli o na lono i hoea mai ia'u, ua loaa ia'u he kuleana 
ma ka la 11 o Qkatoba, 1889, e palapala aku i ke Kuhina 
Kalaiaina, e pili ana i up lilo o kekahi raau alanui a me na 
alahaka i hookaaia mamuli o kekahi kikoo dala a Bishop & Co. 
i ohiiia e ka Luna Alanui j Honolulu, mailoko ae o kekahi 
dala i hookomo ia aku, a i manao wale ia na ua Mea Hano- 
hano la i hana pela, me ko'u kue aku i na hana o ia ano. 

He makehewa paha ia'u ke hoike aku e loaa mau ana mai 
kmohi mai, a e loaa aku ana no paha i keia manawa, kekahi 
poe nana e kue kekahi kanawai e kauoha ana e hookaa ia na 
loaa a pau ma ka inoa o ke Aupuni iloko o ka Waihona ma 
ke ano he loaa Aupuni, a e hookaa wale ia aku no hoi ma« 
'muli o na kauoha a ka Ahaolelo. Eia pu no hoi lakou ke 
olelo nei, he nui na manawa e oi aku ai ka pomaikai o ua 
mau loaa 'la ke hoohana ia ma na hana hou o na wahi i loaa 
mai ai ua mau dala 'la, e like la me na mea i manao ia ma na 
hana i hoakaka mua ia ae nei, a ma kekahi mau ano okoa 
ae hoi, i mea e hoopaa ole ia ai ua man dala nei iloko o ka 
Waihona. 

Ina he hana naauao ma kekahi mau ano hana, o ka mea e 
loaa aku ai iaia o kekahi mau dala o ke Aupuni, e lilo pu oia 
i mea nana e hoolilo ua mau dala 'la, koe wale no na mea i 
kauoha ia ma ke kanawai, alaila, heaha hoi ka mea e naauao 
ole ai ma na mea e ae a pau, aka, i ka wa nae hoi e h^ohola 
ia ai pela, alaila, e akahele ka nana ana aku i ka hopena, a e 
akahele pu hoi no na pilikia e hiki mai ana. 

Oiai ua hooikaika pinepine ia iho nei malalo o na auhoo- 
ponopono Aupuni mua, a ma kekahi wa hoi ua hololea ka 
hoolilo ia ana o na loaa Aupuni ma kekahi mau ano hana, 
mamua ae o ka hoihoi ana aku ia mau dala iloko o ka Wai- 
hona, nolaila, o keia mau hoao hope ia ana iho nei e hana 
pela, ua uuku wale no na mea i ahewa ia, a ua manao no hoi 
au e waiho aku i keia kumuhana ma keia wahi, me ka hili- 
nai aku na ko oukou Aha Hanohano e hooholo mai ina ua 
oiaio a oiaio ole malalo o keia kumu, ua ke'ake'a io ia 
paha aole paha ka hoolilo ia ana o na dala Aupuni, a ua 
manao hoi oukou ua kupono ke ahewa ia kekahi mea, a owai 
la ia, a ua lawapono hoi iloko o ko oukou noondo ka oukou 

olelo hooholo e pili ana ia raea, eia nae, no keia mau kurau 
malalo iho, aole e hiki ia'u ke waiho wale aku pela. 

Ka mua, no ka mea, malalo o kekahi poo manao i hoakaka 
ia iloko o ka nupepa Buletina, ahiabi o Okatoba 14, a i 
hooiaio ia mai ia'u mai kekahi mai a oi aku paha o na boa o 
ka Papa Kuhina, ua hoao ia e hookaawale loa aku ma ka 
lakou ano hoakaka, na mea e pili ana i ke kue ia o ke Kana- 
wai, a e pale pu aku hoi i ka poe a pau i hoahewa ia ma ia 
hana. Nolaila, ke manao nei au, aole e hookuu wale aku ia 
mau hoakaka me ka pane ole aku imua o ko oukou Aha 
Hanohano, a me ka lehulehu a pau e noho mai nei i hiki ole 
ke ike i ka oiaio o na mea i hoakaka ia, a i hoao ia hoi e alo 
malalo o ia kumumanao. 

Ina lawelawe ka Luna Alanui maluna iho ona e ohi i ka, 
huina o $3,680.65, he dala hoi a ka Hui Alahao e noho aie 
ana i ke Aupuni Hawaii, a waiho aku oia i ua mau dala nei 
me Bihopa & Co., a unuhi hou mai malalo okana mau kikbo 
dala ponoi, me ka manao e hookaa i na aie e pili ana i na 
alanui a me na alahaka wale no, me ka loaa ole aku o kekahi 
kauoha maopopo mai ke Kuhina Kalaiaina aku e hana pela, 
alaila, he hana keia i oi loa ae o ka mahaoi kiekie i ike ole 
ia mamua, ka lawe ana i keia mea he mana; he hana hoi i 
pale ole ia ae e ke Kuhina Kalaiaina ma kana mau hoakaka, 
e olelo ana la hoi ua hana ia keia mau hana me ke kue i 
kana mau kauoha, a i ole ia, malalo la paha o ka manao 
kuhih%wa a ano hemahema e ae paha. 

Ka lua; ma ke ano o ka ua Mea Hanohano la palapala, me 
he la penei ka manao: ina la i lawe ia mai no ua mau bila 
aie nei a ka Luna Alanui e hookaa ana a hoike ia'ku i ka 
Luna Hooia, ina no ua apono ia, no e ia, he olelo hoakaka 
nae ia i nele i ke kahua, a i kupono hoi ia'u e hoole aku, no 
ka mea, ua maopopo pono no paha i ua Mea Hanohano 'la, 
aohe wahi mana iki i loaa ia'u e apono aku ai i kekahi dala 
i ohiia, aia wale no malalo o na haawina i hooholo ia e ka 
Aha olelo, a ua hiki ole hoi ia'u, a aole no hoi au e ae e hoa- 
pono aku i ka ohi ana mai i kekahi dala i waiho ia iloko o 
ka Hui o Bihopa & Co. a'u pu hoi i ike ai, aohe wahi kule- 
lana e waiho ia ai ilaila. 

KE AWA O HONOLULU A ME AINAHOU. 

O ka lepo i loaa mai mamuli o ke kope ia ana o ke awa o 
Honolulu, ua hooliloia ia no ka hoopiha ana ia Ainahou, a 
o na lilo nae o ia mau hana, ua kaki ia i ka haawina 
"Kokope ana i ke Awa o Honolulu.' ' 

Ma kekahi manawa mahope mai o ka pau ana o keia inau 
dala i ka hoolilo ia, a koe iho he wahi koena uuku wale no, 
lone mai la au ke hoomau ia ala no ua hana kope awa nei, 
aka, malalo nae o na lilo o ka Hale Makeke Hou, a o ka 
lepo nae hoi i loaa mai ma ke kope ia ana o ke awa, me he 
mea 'la e hoohana ia ana i kahua no ua hale 'la, aka, ma na 
helehelena oiaio maoli nae, he hoopiha maoli ana ia Aina- 
hou, a mamuli o ka loaa ana o ke apono a ka Luna Hooia, i 
hana ia me na hana malu, a kue maopopo hoi i na hana 
hoopono e manao ia ai e puka mai ana mai ke pco o kekahi 
Buro e like me ia, me ka hoakaka ole ia hoi iloko o ka papa 
hoike uku o na paahana o na mea oiaio e hiki ai ke ikeia, 
aka, ua hana ia nae me na mea e hiki ai ke alakai hewa i ka 
Luna Hooia, i mea nona e manaoio ai he hana maoli i hana 
ia no ka Hale Makeke Hou wale no, oiai nae ka oiaio maoli 
he kokope ana i ke awa o Honolulu, a he hoopiha pu ana ia 
Ainahou me ka pau pu hoi o ka haawina i ka hoolilo ia e 
like me ia i olelo mua ia ae nei. 

Malalo o keia mau kumu, ua apono au ia'u iho i ko'uhoa- 
pono ole ana i ua mau papa inoa hookaa dala nei, a hiki i 
ka wa e maopopo pono ai ia'u ka pololei. 

O na olelo hoakaka i hoikeia mai e ka Luna Nui o na 
Hana Hou, i kona manawa i ninau ia ai, ua akamai maoli 
no, kpe nae aohe wahi e hiki ai ke kokua ia mai, no ka mea, 
ma kana olelo ua pau pono loa ka lakou hana o ke kokope 
ana i ke awa, a ua pau loa i ka hana ia, a aohe mea hou e 
hana aku ai no ia mea, alaila, ua manao au he hoike ana 
mai keia i kekahi mea, aole loa i loaa iki i ke awa o 
Honolulu, aka, ua hai wale ia no pela i loaa ai ke kumu e 
waiho mai ai ma ka hoike hou ana, e like paha penei, no ka 
pau ana o na hana o ke awa, nolaila, ua hoohana lakou i ka 
mea kope awa i mea wale no e loaa ai ka lepo a me na mea 
e paa ai ke kahua no ka Makeke Hou, a malaila e hooili ai i 
na lilo a pau maluna o ka haawina o ka Makeke Hou. 

Ua hoomau ia aku no keia hana a hiki wale mai nei no i 
ka piha ana o keia Kau, a he mea maopopo pu no hoike lawe 
mau ia nei no na lepo a me na lako e ae mai ke awa mai. 

Ma kekahi palapala a keKuhina Kalaiaina oFeb- 26, 1890, 
ua ike iho la au i keia mau olelo: "Ma kau mau olelo ho- 
akaka e pili ana i ka hoopiha ia ana o Ainahou, malalo o na 
lilo o ka Haawina o ka Hale Makeke, e pane aku au ua ala- 
kai hewa ia oe i na kumu oiaio maoli, no ka mea, aohe mau 
lepo a me na lako e ae i hanaia, a i ole e hana ia'ku ai paha 
no ka hoopiha ana i kekahi wahi e ae, koe wale no no ke 
kahua o ka Makeke malalo o keia Haawina. " 

Nolaila, malalo o keia hooiaio ana ina la i lilo he oiaio, he 
mea ia e hoonee aku ai i ko'u mau manao, he mau hana hoo- 
poho la keia i ka pono o ke Aupuni, nolaila, ma ka la 27 o- 
Feberuari, ae aku la au malalo o kekahi palapala i kakau ia 
e a'u e hoapono i na lilo a'ui hoole mua ai. Aka nae, iloko 
no o keia mau hooiaio ana a pau i waiho ia mai, ua loaa ia'u 
na kumu a pau e manaoio ai, ua oi aku ka nui o kahi i hoo- 
pihaia malalo o na lilo o ka Makeke Hou mamua ae o na 
mea i makemake ia no ua kahua Makeke 'la; a he mea 
maopopo pu no hoi e hiki ana keia mea ke hooiaio ia. 

KELA ME KEIA LILO ME NA AELIKE KUIKAWA. 

Eia hou no kekahi hana hemahema e lawelawe ia nei ma 
keia a me keia keena a Buro hoi o ke Aupuni, he hana hoi i 
ikeia o kona nee mau ana aku imua, oia hoi ma ke ano he 
mea na na luna a poe e lawelawe ana i na oihana Aupuni e 
hoike mai ai, me he mea la o na dala Aupuni i hoolilo ia 
e lakou, e like paha penei: no na uku kaahele, uku moku r 
lilo kaa a me ka hoolimalima lio ana, kakau kope ana paha, 
a me keia me keia mau ano lilo e ae; alaila, he hana pono 
wale no i kekahi, a i ole, ia lakou holookoa no paha a pau, 
ka hoopiha ana i kekahi palapala paihakahaka, a bila ihana 
wale ia no ke poo maluna, a i waiho hakahaka ia nae, ma ko 
lakou inoa, i apono ia hoi e lakou ponoi iho no, i mea ehiki 
ai ke ohi mai i ua mau huina dala 'la mai ka Waihona mai, 
me ka hiki ole nae ia lakou ke waiho mai i kekahi olelo ho- 
oiaio nana e apono ia mea, mai ka poe mai i loaa ai o ua 
mau bila nei, a i ole, e hookaa ia aku ai paha ua mau dala 
nei. 

A no keia mea, ke noohalahala hou nei au no ke kupono 
ole maoli o ia mau liana, no ka mea, oia mau.ano palapala i 
hoikeia ae la, aole ia i kulike me ka makemake o ke kana- 
wai, ina no ua kekabi Kuhina o ke Aupuni i hoapono, a 
poo paha o kekhi Buro, a i ole, kakauolelo paha. Ua hoonee 
ia aku keia mau ano hana hemahema a hiki aku i kahi o na 
hana oi o ke koikoi, e ane hiki ole ai hoi ke hoapono ia ua mau 
ano lawelawe la, e.like la me na hana kupono o ka hoopono- 
pono naauao ana i na dala o ke Aupuni. 

E waiho aku au i hoohalike no keia mea, e like me nei, a 
e pili ana hoi i ke KeenaKalaiaina. Ma ka la 7 o Iune, 1889, 
ua waiho ia mai kekahi o keia mau palapala i kapaia 
ht? palapala hoapono, a i hooiaio ia hoi e ke Kakauolelo Nui 
o ua Keena la, no $20,000.00 ma ka inoa o ka Hui o W. 
G. Irwin <fe Co., e hoakaka ana he mau dala e kuai aku ai, 
a i ole e kauoha aku ai paha i na paipuwai, no ka pono o na 
paipuwai a pau o loko o ke Aupuni. 

A no ka hele wale ana mai o keia palapala i kapaia he 
palapala hooiaio kupono, me kekahi hooiaio hou ole ae e 
lawaai ka makemake o ke kanawai mamua o ka hiki ana ke 
apono aku, nolaila, ua hoole iho la au, aole e hooia ia mea, 
a eia wale no ko'u hoapono ana i ua palapala 'la raahope iho 
o ka hooiaio ana mai o ke Kakauolelo Nui, he aelike ke ka- 
kau ia ana e hoakaka ai i ua huina dala 'la, ma ke ano he 
dala haawi mua, a oia hoi kekahi hapa a apana paha o ua 
mau hana 'la, a e haawi ia mai ana hoi ia'ti kekahi kope o ia 
mea i ka wa e pau ai i ka hana ia. Ua hooikaika pu ia mai 
no hoi ma ia wa, na olelo ana i ke kupono e hoouna koke ia 
ua aelike la me na dala, ma ka mokuahi e lawe ana i na leta 
a e holo ana hoi ma ka hora 1 p. M. o ua la 7 la no. 

Nolaila, malalo o keia mau hoakaka ana i waiho ia mai ai ia'u 
i hilinai ai au, aka nae, mai ia manawa mai a hiki i keia wa 
a'u e kakau nei, o na hooiaio wale no e waiho nei iloko o ke 
keena o ka Luna Hooia e pili ana ia hana, oia wale no ua 
palapala la i kapaia he hooiaio kupono, a me ke kope o keia 
leta o Iune 7 mai ke Kuhina Kalaiaina aku a ia W. G. Irwin 
& Co., ai hiki ai hoi ia oukou ke ike iloko o ka hoike pakuL 
Ina e hiki ana keia ke* manao ia he aelike, alalia, me he mea 
la, he oi aku keiao ka aelike kapakahi. 

Ina ua haule ino loa ihc nei ka inoa aie maikai o ke Au- 

puni, a'u lioi e hoole nei aole pela ka oiaio, a ua manao ia 
nae i mea e holopono ai na hooponopono ana e pili ana i ke 
kuai ana o keia mau paipuwai inawaho ae o kakou, a e hiki 
aku ai hoi na lilo raai ka Waihona ae o ke Aupuni i ke 
$40,000.00, a ua manao ia nae, o ka mea 1 kupono maoli. 
a i ole o ka pomaikai nui maoli no paha, o ka hookaa ia o 
kekahi hapa o aa huina la ma ke dala maoli i kinohi, me ka 
loaa ole mai o kekahi aehke panai' mai kekahi aoao mai e 
pili ana ia hana, alaila, o ka mea wale no i kupono e manao 
ia aku ai ma ka lawelawe oihana kupono ana, o ka hana ma- 
oli aku no i aelike kupono i ke kanawai. 

Me ke kanalua ole i na manao hoopono e hiki ai ke hilinai 
aku i ka hui o W. G. Irwin & Co., ka poe i haawi ia aku ai 
o ua dala nei i kinohi, alaila, me he mea la ma ko'u nana 
ana, aole o ka lakou ukupanee i hoemi ai no ka 7 pakeneta 
no ka makahiki, he maunu kupono e hoomana ia ai ka lawe 
ana ae i $20,000.00 o na loaa Aupuni mailoko o ka Waihona, 
me ka loaa hou ole mai o kekahi mau hooiaio paa mai a 
lakou mai, a'u hoi e hoole nei aole au i ike iki a lohe iki 
paha. 

MALAMA ANA I NA PAAHAO. 

Ma ko'u makaikai ana i na palapala hoapono o ka malama 
a me na papa uku dala no ka malama ana i na paahao no 
ka mokupuni o Hawaii no ka malama o Ianuari, ua ike iho 
la au i kekahi mau huina i oi aku mamua o $500.00, no ka 
uku o na luna, he mau mea i hoolako ia aku oiai lakou e 
hana ana ma ke alanui o ka Luapele, a no ko'u ike ana ua 
pau ka haawina o ia hana i ka hoolilo ia, akahi no a ulu mai 
iloko o'u ke ano pono ole o ia hana, a mamuli o ia manao 
kanalua o 7 u, ua hoole iho la au i ka hooia ana aku i kela 
mau palapala hoapono e pili ana ia mau hana, a hiki i ka wa 
i hoonee ia aku ai ua kanalua la mai a'u aku. 

Ma ka la 26 o Peberuari, ua loaa hou mai la ia'u kekahi pala- 
pala e pili ana ia kumuhana, mai ke Kuhina Kalaiaina mai, 
me kana mau hoakaka pu hoi e pili ana i ke Kanawai, a me 
na mea i hana mau ia e pili ana i ka malama ia ana o na 
paahao, me kekahi kauoha pu hoi e hoftia aku au i na bila 
i kue ia; aka, ua hoomau iho la no au i ka hoole ana e hana 
pela, me ko'u olelo aku, ua makaukau au e hele imua o ka 

Ahaolelo ma keia kahua a'u i ku ai, koe wale no, aia a ua 
manao ua Mea Hanohano 'la he kupono ke noi aku oia i ka 
Aha Kiekie e rula mai, 

A no kona ike ana paha, ua loaa iaia he hihia maikai ma 
kona aoaO, nolaila, ua hooko ia mai la kekahi palapala kii i 
ka Luna Hooia mamuli o ka hoopii ana a ua Kuhina la i 
kekahi ''Palapala Koi Kauoha" (Mandamus), i Maraki 2, e 
hoike aku i na kuaiu o ko'u hoole ana. TJa hana ia iho la 
ua hihia la imua o kaMea Hanohano Lunakanawai McCully, 
i Maraki 11, a ua haawi ia mai la ka olelo hooholo i Maraki 
21, ma keia ano, oia hoi: "Aolee hooko iaua Mandamus la. v ' 

Oiai, ua nui na paewaewa e pili ana i keia hihia mawaho 
ae o na mea i hoikeia ma ia hana ana, a i kupono hoi na ka 
Ahaolelo e hooponopono mai, i mea e keakea ia'ku ai ma 
keia mua aku, ka hoolilo pono ole ia ana o na dala no ka 
malama ana i na paahao, nolaila, ua manao au he mea ku- 
pono e waiho aku i na kumu a pau imua o ko oukou Aha 
Hanohano, i mea e hiki ai ia oukou ke hooholo no oukou iho 
i ka oukou mea e hana ai e pili ana i keia mea. 

Maloko o na haawina lehulehu i hookomo ia malalo o ka 
inoa Oihana Kalaiaina, elua mau haawina no ka malama 
ana i na paahao, hookahi no ke $80,000, a hookahi no 
$15,000; a malalo hoi o ke Kanawai ua hoomana ia ke Ku- 
hina Kalaiaina e hoohana aku i na paahao me ka malama 
pu ana aku ialakou mailoko ae o keia mau dala. 

Mamua ae o Maraki 1888, ua lilo i mea maa mau ka hoo- 
hana ia ana o na paahao ma na hana Aupuni me ka hoakaka 
maopopo pu ia hoi, ina ua hookaokoa, a i ole hui ia paha na 
haawina. o ka malama ana ia lakou, eia nae e hoouku ia ana 
no ia hana kaawale o ke Aupuni i 50 keneta o ka la hookahi 
no ke kanaka hookahi no kana hana ana, a oia mau dala nae 
e hoihoi ia'ku anailoko o ka Waihona ma ke ano he "Loaa 
Aupuni," Aka, e aneane ana nae paha ma ia manawa, ua 
hoopau ia iho la ia hana* maa mau, a ua lawe ia'ku la na 
paahao e hoohana ia ma o a maanei, a aole wale no malalo o 
na hana Aupuni i hookaokoa ole ia o ko lakou mau haawina, 
aka, i mea e kokua aku ai i kekahi haawina okoa ina paha i 
pau ole mamua i ka hoolilo ia, a pau paha* i ka hoolilo ia 
mahope mai me ka uku ole nae i ua poe paahao la, a nolaila, 

ili iho la maluna o ka haawina o ka malama # ana i na paahao 
na lilo a pan. 

Ua hiki ke ike koke ia rna ka nana ana ua hoole loa ia a 
ua keakea maoli ia ka raanao maoli o ka Ahaolelo i hooholo 
ai, mahope iho o ko lakou noonoo akahele ana, oia hoi ka 
hookaawale kaokoa ana i na haawina no na hana lehulehu i 
hoonoho ia malalo o ka maua o ke Keena Kalaiaina, ina e 
hiki ana ke kokua pakahi ia aku ia mau hana kaawale me 
ka palena maopopo ole, roailoko ae o ke $95,000 i hooholo 
ia ai no ka malama ana i na lawehala, oiai no hoi e emi ana 
na loaa e puka mai ana mai ka hana ana a na paahao no keia 
kau i hala r a e waiho ia'ku ai hoi iloko o ka Waihona a hiki 
i ke $30,000, mamuli o keia auhau ole ia ana i uku no ka 
lakou hana ana. Eia iho malalo na huahelu oiaio e pili ana 
i keia mea: 

Loaa mai ka hana mai a na paahao, 1884-85. . . . $60,960 44 

" 188.6-87 48,015 71 

" 1888-89.... 18,&94 02 

i hiki hoi i ka $29,121.69 ke emi ana malalo o na makahiki 
mua elua, a i $42,066.42 ke emi iho malalo o na loaa o 
1884 a me 1885. 

O na loaa holookoa o na hana a na paahao, no ka rnoku- 
puni o Hawaii, no ka malama o Ianuari, ua hiki wale 
no i ka $188.45. oiai hoi ka lilo no ka malama ana i ua poe 
lawehala nei a me na lnna no ka hana ana ma ke alanui o 
ka Luapele wale no, ua hiki aku la i ka $553.40; alaila, eia 
ka ninau: Heaha la ka huina nui o na loaa no ka mokupuni 
holookoa no ka malama o Ianuari, ina i auhau ia ka uku 
paahao ma ke 50 keneta o ke kanaka hookahi no ka la hana 
hookahi? 

Ke hilinai nei au e hiki ana i ko oukou Aha Hanohano ke 
ike mai i ka hana kupono a oukou e hooholo ai, e hiki ai ke 
hoolawa ia na mea i makemake ia no keia mau hana Au- 
puni, a'u hoi e manao nei he oi aku ke kupono e hoihoi hou 
aku ma na ano hana o ka wa mamua, oia hoi ma o ka hoo- 
holo ana 'la i Kanawai e kauoha ana i na hana a pau a na 
paahao, e hoohana ia ai ma na hana Aupuni o keia me keia 
ano, e ukuia ia mailoko mai o ka haawina i hookaawaleia no 
ia hana ponoi o ke Aupuni ma ke 50 keneta o ka la no keia 

me keia paahao e hana ana, a oia uku e loaa mai ana e hoi- 
hoi ia iloko o ka Waihona ma ke ano he loaa Aupuni. 

A oka ukii holookoa hoi o ka malama ana i ua poo paahaa 
nei, a me ka uku o na luna, ina no ma na hana o ke Aupuni 
kahi i hoohana ia ai, a i ole, he noho wale ilio no paha iloko 
o ka halepaahao, 6 llooukuia ia maluna o ka haawina o ka 
"Malama ana i na Paahao." 

A o na palapala hooiaio hoi no ua jnau hana la i hana ia 
ma na hana Aupuni, a me na palapala pii hoi no na lilo o ka 
malama ana ia lakou, e waiho ia mai i ka wa hookahi no 
imua o ka Luna Hooia no kona apono aku, inamua ae d ka 
uku ia ana. 

A e hookaokoa hoi i haawina no na pilikia i ike ole ia e 
ala mai ana, a tnalalo hoi o na haawina a pan e uku ia ai ke 
dala, e hoomana ae ke kanawai ma ia raea, e hoohana wale 
ia no na paahao ma na hana paa mau, a e hiki ai hoi ke kapa 
aku he hana hoomau, a i hookaawale ia hoi lie haawina i 
kela a me keia makahiki, e like la me ko na alanui a me na 
alahaka, a puni kapaeaiha. 

He mea no nae i maopopo e paio ia mai ana keia kumu, 
e like ana keia ano hana i hoakaka ia ae la, me ka hoopiha 
ana i hookahi pakeke Aupuni wale no, a na kekahi pakeke 
nae ka lilo, a malia paha pela io no. 

Aka hoi, ina e nana ia ana ka hopena o na hana o ke au i 
bala aku la, alaila ua maopopo ia'u, e ike mai ana ka niea 
hookaa auhau, oiai ua pau loa aku la na'dala ihooholo iano 
na hana hou, a me n a dala pu oka malama ana i na paahao* 
i kahooliloia, alaila, he oi aku kona hauoli ina e maopopo 
ana iaia, ua loaa aku 1 ka Waihona he $29,121.69, mailoka 
mai o na loaa o ka hana a na paahao oka piha ana oia 
mau makahiki elua, mamua ae o ka ike ana aku aohe wahi 
dala iki i loaa mailoko mai o ia hana. 

Ina la aole no ka hooikaika mau ana o keia Buro i kela a 
me keia wa e hoopili aku i na hana a ke keena Kalaiaina, 
make ano he lala no ia keena, e pakui aku ai no na haawina 
i pau i ka hoolilo ia mailoko ae o kekahi mau haawina okoa, 
alaila, koe wale no, hookahi a'u kumuhana nui e kamailio 
aku ai e pili ana i keia keena. 

Ma ka Mokuna 70 o na Kanawai o ke kau o 1888, ua hoa- 
kaka ia. o na opiuma e hopu ia ana e na makai, e haawi ia 

aku ia i ka Papa Ola. Ma kekahi ano, ua hooko ia rho nei 
no keia kanawai, aka nae, ina e nana ia aku ka manao o ka 
palapala a ke kakauolelo i palapala mai ai i ka Luna Hooia, 
oia hoio ka hoahu ia ana o keia laau, ua lilo i men e ulu 
nui mai ai na kuee a me na lawelawe lima mau ia ana. He 
mea i manaolana nui ia, aia aku la keia koena opiuma i pau 
ole i ke kuai ia ke waiho la me kona kabu malama kupono, 
aka,*aole nae keia mea i pili ia'u, koe wale no ka'u hana nui 
o ka nana aku i ka boihoi ia o na loaa o ka opiuma i kuai ia 
a komo iloko o ka Waihona. 

Mamuli o kekahi itamu $235, i hoike ia be loaa Aupuni, 
i loaa mai mamuli o ke kuai ia ana o kekahi opiuma e ka 
Papa Ola, na kuniu i ala mai ai o na palapala i hoakaka ia 
ma ka hoike pakui, no ke ake nui e loaa hou mai ona mau 
hoaiai ana e pili ana i keia kumuhana, a oiai hoi o na dala 
mua wale no keia i loaa mai no keia mea he opiuma, malalo 
o ko'u ike iloko iho nei o k^ia kau, a ua hoonele ia hoi i na 
ike a'u i makemake ai mai kekahi mau wahi e ae; nolaila, 
aohe a'u mea hou aku e hiki ai ke ike, no ka mea, me he 
mea la aohe poe i ike iki i na mea e pili ana i keia mea he 
opiuma, e like la no hoi me na mea maa mau e pane ia mai 
ai ke ninau aku no ia mea. 

Nolaila, me keia mau olelo a'u e hoike aku nei, aohe an i 
hilinai iki i ka pono o na ike i hoike ia mai ia'u, nolaila, e 
waiho aku ana no au na ko oukou Aba Hanohano e noonoo 
mai mailoko ae o na palapala pakui i kuhikuhi ia aku nei, a 
he mau helehelena hoi maloko o ia mau palapala e hiki ai i 
na kanaka noonoo, a i kamaaina hoi i ke Kanawai ke ike i 
na hoowalewale nui e pili ana i keia ano e lawelawe ia nei o 
ia apana hana. 

KEENA O KA LOIO KUHINA. 

Ke makemake nei au i keia wa e hoike pokole aku i na 
mea e pili ana i keia keena, a i loaa mai hoi ia'u na launa 
oluolu ana mai ka mea e noho nei ma ia oihana ma na mea 
a pau e pili ana i ka lawelawe ana i ka'u oihana. Ma kana 
mau palapala hooiaio a pau a me kana mau inoowaiwai ua 
pololei wale no, a he hookahi wale no paha a'u wahi mea e 
kamailio aku ai ; a ua waiho ia aku no ia mea imua o ke 
Kau Ahaolelo i hala aku la me ka'u hoike mua. 

Aia iloko o ka Bila Haawma, ua kakau ia raalalo o ke 
Poo "Oihana o ka Loio Kuhina" keia maa inea: "Keia 
me keia lilo o na hana Kivila a me ke Karairna," a ua 
hoolilo nui ia iho nei ia huina ma ka hoolimalima ana i 
mau Loio kokua hou ae mawaho, no na hihia Kivila a me 
na hihia Karaima. O ke kumu nui wale no e pono ai ke 
hooholo ia ma ia mea, oia keia: Ua manao ia anei ia mau 
haawina e hoolilo ia ma keia mau ano hana, a aole pah»? 

Iloko o ka nui o na manao lehulehu e pili ana i keia 
kumu, nolaila, aole au i manao he hana kupono ia'u ka 
hoole ana aku i ke apono i ua mau palapala hooiaio nei ana, 
no ko'u manao he kumu ano nui keia e pono ai ke waiho 
aku na ko oukou Aha Hanohano e hooholo mai. 

O ka nui o na dala i uku ia i na loio kokua mawaho ae 
iloko iho nei o keia kau o na makahiki elua, he $3,291.50; 
a ua lawe ia mai keia mau dala mailoko mai o ka haawina o 
"Keia me keia lilo o na hana Kivila a me ke Karaima/ ' 

OIHANA O NA AINA E. 

O ke kumu nui hookahi wale no a ka Mea Hanohano ke 
Kuhina o ko na Aina E, i loaa ai na kuee me ka Luna 
Hooia, ua ulu mai ia mamuli o ka makemake o ua Mea 
Hanohano 'la, e hoolilo i kekahi o ka haawina i kapaia "Na 
lilo o na Agena ma na Aina E," no ka hookaa ana i na lilo e 
pili ana i ka Hoike o Hawaii ma ka Hoikeike Nui o Parisa, 
a me ko'u hoole ana hoi aole au e apono ia mea, malalo o 
na kumu, aole au i manao iki, ua komo iki kekahi noonoo 
iloko o ka Ahaolelo e hoolilo ia kekahi o ia haawina e- like 
me ia i makemake ia ai. 

BUKO HOONOHONOHO PAPA. 

* Mamuli o ka hoike ia ana mai ia'u, ua ano kaohi ia mai 
i keia wa na mea e hiki ai ke hoonohonoho papa ia me ka 
maikai na hana a pau e pili ana i ke Aupuni, ka noho ana, 
ke ola, a me keia me keia mea, a aole hoi he loaa iki o 
kekahi papa hoonohonoho o ia ano e hiki ai ke hilinai ia, 
nolaila, ina e hoala ia ana kekahi Buro hoonohonoho no ke 
Aupuni, alaila, e lilo ana ia he mea waiwai nni. 
Oiai au e hoike ana i ko'u makemake piha i keia manao, 

ke ike maopopo nei no nae au, aole loa e hiki ke hana la 
kekahi mea o ia ano, aia wale no a hookaawale kaokoa ia 
kekahi Buro no ia hana, a i kaa hoi malalo o ka hoomalu 
ana a kekahi Luna Aupuni kupono, i hiki ai ke lawelawe ia 
hana. 

NA OLELO HOPE. 

E hiki ana paha i ko oukou Aha Hanohano ke ike mai, 
rnahope iho o ko oukou heluhelu ana i keia hoike a me na 
pakui, ma na mea e pill ana i ke Keena Kalaiaina, ua hana 
paha keia, keena i na mea e hooholomua ai i na 
hana oi ae o ka maemae a me ka ole- He mau wahi 
maemae uuku wale no kai hiki e ikeia, i oi ae mamua o na 
hana o na wa i hala e pili ana nc ka hooko ia ana o na 
kauoha a ke Kanawai Hooia, a ua hooko wale ia no na olelo 
o ia Kanawai i na wa e kupono ai i ko lakou makemake, a i 
na wa e kupono ole ai, aole e hooko ia ana. 

Nolaila, ma na wa a pau o kekahi Aha Kuhina e manao ai 
ua kaa holookoa ia lakou ka mana, a o lakou wale no ka 
poe e kau aku ai o ke koikoi o na hana a pau, a o keia mea 
he Luna Hooia, ina ajle e hoopau loa ia ia kanaka, al&ila, 
e lilo wale no oia i Ki laau hulahula e hiki ai ke kakau hoa- 
pono aku i ka lakou mau hana a pau, a i kokua pu ia mai 
hoi e kekahi kunilaholio, alaila, pela iho la ka loihi e lilo ai 
na hooikaika ana a ka Luna Hooia e hooko i ke Kanawai, i 
mea kue ia mai e lakou me ka ikaika, a o ko lakou mau 
hoaloha pu hoi, a e hoao ia ana ma na wa a pau e alo ia ae 
ai na wahi hemahema o ke Kanawai, a i ole, alo ana ae 
paha o ka maka o ka poe nana i hooponopono ka Bila Haa- 
wina, i mea e hooko ia ai ka lakou mau hana maalea ina e 
hoapono ia a hoapone ole ia paha e ka Luna Hooia- 

Ma ke koho wale aku, he uuku wale no na wahi mea iloko 
o ke Kanawai Hooia mawaho o na mea i hiki wale ai no ke 
hooko mau ia, malalo o na ano hana maa mau; a he oiaio 
hoi, aohe mea e ae mawaho o na mea i makemake nui ia, 
oia hoi ka lawelawe rula ana a me ka hoomoakaka ana, a me 
ka hooiaio pono ana i na hana hooponopono pololei ia ana, o 
na loaa a me nalilo o na dala o ke Aupuni, a he hana hoi ia 
i kupono e kokua ia e na poe a pau e ake nui ana i keia mea 
he hooponopono Aupuni maikai. Hookahi mea nui i emi 

hope mau ai na hana e pili ana i na hoolilo o ke Aupuni, 
oia keia: O ke Eke Pala o ke Aupuni aia i Honolulu kahi i 
waiho ai, a o na hana Aupuni hoi e lawelawe ia ana ma 
kekahi mau apana lehulehu o keia paeaina, a i kaawale hoi 
maiHonolulu mai, e koi mau mai ana lakou i ko lakou 
kuleana iloko o ua eke dala 'la; me ka hoike mua ole ana mai 
ma Honolulu i na hooiaio, oia hoi na palapala i hooiaio pono 
ia a me na papa uku dala o na hana i lawelawe ia mamua ae 
oka haalele ana iho o ua huina dala nei i koi ia mai i ka 
Waihona, e like la me ka ke Kanawai mea i makemake ai; a 
no ka hooko ole ia e like pu me ia aohe no he mau kue nui 
i waiho ia mai ia'u, a aole no hoi o'u manaoio he wahi 
kumu kue iki kekahi. 

Ano la ma na mea e pill ana i na dala loaa o ke Aupuni 
ma na apana kuaaina, aole i palupalu loa na ano e hiki ai 
ke hooko ia ke Kanawai, a aole no hoi au i manao he mea 
kupono ke hooko loa ia aku ke Kanawai ma ia mau wahi, e 
like la me na mea i ike ia ma kekahi mau manawa; mamuli 
o ka hakilo akahele ana, ua aneane hiki ole maoli no, a me 
ka nui no hoi o na ano pahemahema a like ole, a e lilo aku 
ai hoi i mea e kue maopopo ai i ka pono kaulike o ka mea e 
lawelawe ana, ma ke ano he Kakau Buke no ke Aupuni ma 
ia mau wahi. No ka mea, ma ia ano kulana, o na poe*e 
lawelawe ana ia mau ano hana malalo aku o ka Hale Leta r 
•Hale Dute, a Oihana Luna Makai paha o na apana kuaaina, 
e koi ia aku auanei lakou ina lakou e hoihoi ana i ka lakou 
mau loaa a pau i ohi ai a i ka Waihona, e like me ka ke 
Kanawai i kauoha ai, alaila, e hookoe auanei lakou i kekahi 
mau dala ma ko lakou lima i mea e hiki ai ke uku i ko lakou 
mau lilo oihana, me ke kali mai aia a mai Honolulu aku nei 
e pani ia aku ai ua mau dala la, he hana hoi i kaulike ole e 
koi ia aku ai^maluna o keia poe Luna Aupuni, a aole no hoi 
ia he koi hanohano ana mai na poe hooponopono Aupuni & 
koi aku pela i ka poe e noho hana ana malalo o lakon. 

A o ka hana maa mau ma keia mau lawelawe ana iho nei 
i hoike ia ae la, oia no ka uku ana aku i na lilo oihana o ua 
mau Keena la mailoko ae o na dala e loaa ana ia lakou, a o 
ke koena wale no ke hoihoi ia mai i na poo o na Keena e 
lawelawe pu ana me lakou ia mau ano hana, a ma ia mea i 
lilo ai na luna keena maanei i wahi na lakou e waiho mai ai 

i ka lakou mau hoike, a na lakou hoi e hooponopono aku 
me ka Waihona, a e waiho pu aku hoi i na hoike malama 
me na palapala i hooiaio kupono ia imua o ka Luna Hooia. 

A oiai no nae ua kue keia i ka makemake o ke Kanawai, 
o ke kakaikahi wale no hoi o keia poe e lawelawe nei ma 
keia ano, a me ka uuku pu no hoi o na huina i lawelawe ia 
ma ia ano, alaila, aole au 1 manao iki, ua pono keia leo 
wawalo e olelo nei "aohe waiwai iki o ke Kanawai holookoa 
a pau e pili ana i ka hana hooia, a ua hiki ole hoi ia 
Kanawai ke lawelawe ia me ka pau pono o na mea i manao 
ia, a he mea pono hoi e hoopau ia, oiai no nae e ae aku ana 
au he mau hemahema kekahi i pono ai ke hooponopono 
hou ia. 

Ma ke kamailio ana aku i na mea i koe i hoike ia iloko o 
keia hoike ma kahi o na wahi i hooko ole ia ai ke Kanawai, 
he manaoio ko'u ua hiki ia'u ke kuhikuhi aku i ke kahua 
nui o ka hewa i oi ae mamua o na hana e ae a pau, oia hoi 
ka lawa kupono ole o na mea i manaoia ma kekahi mau 
manawa iloko o ka Bila Haawina no na hana hou, 

E Ola ka Moi i ke Akua. 

GEO. J. EOSS, 

Luna Hooia Nui o he Aupuni. 



PAKUI 



Feberuari 2, 1889. 
I ka Me a Hanohano Jno. Austin, 

Kuhina o ho na Aina E, &c. 

Aloha oe: — Ua loaa ia'u ke kuleana e hoihoi aku i kou 
hanohano i ke kppe o ka palapala hooiaio i waihoia mai e 
pili ana i ka aie i ka Hui Hawaiian Gazette Co. , no na dala 
he $30, a i hoikeia mai e hooili aku ia aie maluna o ka haa- 
wina o "Na lilo o na Agena i na Aina E," a'u hoi e hoole 
aku nei, aole au e ae, no ka mea, aohe mau hooiaio ma ua 
palapala nei i waiho ia mai e maopopo ai ka pono oia hana 
ana pela, a me ko'u manao pu hoi ina pela e hana aku ai, 
he hoofoli maopopo ana ia i na loaa ma kekahi kumuhana i 
manao ole ia. 

Me ka hanohano nui i ili mai ia'u, 

Owau iho no ka kou hanohano 
Kauwa hoolohe, 

GEO. J. BOSS, 

Luna Hooia Nui, 



Feberuari 4, 1889, 
1 ka Mea Hanohano W. L. Green, 

Kuhina Waiwai, &c. 

Aloha oe:— E oluolu kou hanohano, e waiho aku au i ke 
kope o ka'u leta i ka Mea Hanohano ke Kuhina o ko na 
Aina E, he leta hoi e hiki ai ke hoakaka nona iho, a ke noi 
aku nei au me ka mahalo i kou hui pu ana mai me a'u, ma 
ke keakea ana i ka unuhi mai i na dala mai ka Waihona> no 
na kumu i hoakaka ia ma ka lakou palapala i hooiaio ia, e 
like penei: "Na lilo o ka Hoikeike nui o Pafisa," e hooili 

ia'ku ia ale maluna o ka haawina o ko "Na lilo o na Agena 
i na Aina E;" oiai he hoololi ana ia i na loaa, mai kekahi 
wahi mai a'u e manao nei, aole loa i ae ia a i rnanao ia e ka* 
Ahaolelo pela, 

M« ka hanohano nui i ili mai ia r u, 

Owau iho no ka kou hanohano 
Kauwa hoolohe, 

GEO. J. BOSS, 

Luna Hooia Nui. 



Feberuari 8, 1889. 

I ka Mea Hanohano L/A. Thurston, 

Kuhina Kalaiaina, &c. 

Aloha oe: — Ua kahaha nui au ma keia la i ko'u heluhelu 
ana ibo no ka manawa mua i ka olelo hoobolo a ka Aha 
Kiekie e pili ana i ka hihia q na Paipu-wai ma Kalaupapa, 
i waiho ia mai e kou hanohano. Ma ko'u ike ana, aole i 
pili wale no ka lakou olelo hoobolo i "Na Haawina a pau; ,r 
a i kulike ai no hoi me ka'u mea i manao mau ai, aka, ua 
pili pu no i na "Haawina Ulia Kuikawa" kekahi, a ua kue 
pu hoi i ka hooili ana aku ia mea maluna o keia mau 
haawina elua, no ka mea, he hooili ana keia i ka aie o 
kekahi mau hoolilo i hana ia, a i pili hoi malalo o kekahi 
haawina i hookaawale ia, a i pau o na dala i ka hoolilo ia. 
Ma ka'u koho wale aku, aole paha keia he mea hou imua o 
kou hanohano, aka nae, me he mea la, ua hala ae paha i ka 
ike ana a kou maka ia mea; a no'u ponoi iho, e olelo aku au 
he mau hoike ano hou keia i ike ole ia e au mamua, a e 
hiki ai no ke hoomaopopo pono ia na knmu, ina au e hai 
aku ana, aole i loaa iki ia'u ka pomaikai e hiki ai ke ike i 
ke kope o ua olelo hooholo la, ma ke ano ua pai ia a ma 
kekahi ano e ae paha; a o ka mea hoi a'u e minamina nui 
loa nei i keia wa, ina la i loaa mua ua olelo hooholo nei, ina 
ua lilo i mea nana e ke'ake'a na palapala hooiaio i apono ia 
e a'u ilokoaku nei o keia mau manawa e pili ana i na hoo- 
lilo o ke "Alanui o Kalihi," a i hooili ia aku hoi maluna o 
ka haawina o na "Ulia Kuikawa,' ' o na "Alanui a me na 
Alahaka." He hana hoi ma ko'u manao ana, ke nana iho i 

ua olelo hooholo la i ili mai o ke ahewa, ina aole maluna a 
ke Keena Kalaiaina, alalia maluna o ko'u keena, a he mea 
pono hoi ia kaua a elua ma keia hope aku, e hoao e keakea 
i ke ala hon ana mai o kekahi hana e like me ia. 

Me ka hanohano nui i ili mai ia'u. 

Owau iho no ka kou hanohano 
Kauwa haahaa, 

GEO. J. EOSS, 

Luna Hooia Nui.. 



Feberuari 9, 1889. 
I ka Mea Hanohano L. A. Thurston, 

Kuhina Kalaiaina. 

Aloha oe:— Ua ike au i kekahi itamu he $210 i hookaaia 
aku ia T. A. Loyd, a i hooili ia maluna o na haawina Ulia 
Kuikawa o na Alanui me na Alahaka, a i manao ia e a'uhe 
kupono ke hooili ia i na Alanui a Alahaka Oahu, kaawale 
ae mai ko Honolulu, oiai he koena kona i hoolilo ole ia. 

Aka nae ina no ua pau i ka hoolilbia, alaila, ina e nana ia 
ka manao o ka olelo hooholo i hoikeia ma ka'u leta mua, 
aole ana e hiki ke ohiia na dala mai ka Haawina Alanui a 
pau, a i ole mai ka Haawina Ulia Kuikawa paha e kokua 
aku ia hana, aia wale no ma na wa o kekahi poino kupaia- 
naha a hana nui paha i ike ole ia mamua. 
Owau iho e noho nei, 

Ka kou hanohano Kauwa hoolohe, 

GEO. J. boss; 

Luna Hooia Nui. 



Keena o ka Oihana Kalaiaina, 

Honolulu, ko Hawaii Paeaina, 

Feberuari 22, 1889. 
Geo. J. Eoss, Esq., 

Luna Hooia Nui. 

Aloha oe: — Ua loaa ia'u ka hanohano e hoike aku ai i ka 
loaa ana mai o kau palapala o ka la 9. Ua kaawale au mai 
ke kulanakauhale aku i ka wa i loaa mai ai kau palapala, a 
aole i alakai ia 'ku ko'u hoomanao ia mea a hiki wale no i 

keia raau la aku nei, ina la ua pane mua ia aku iaea'u 
mamua. 

Ua ake nui au ma keia hoakaka au e hiki ai ke hoike aku, 
e ike maopopo mai ana oe, ina aole au e ae ia ana e unuhi 
mailoko mai o na dala Ulia Kuikawa, no kekahi mau hana 
]ehulehu } elike la me ka'u e hoike aku ai malalo, e lilo ana 
ia i mea hookuia i keia Keena a e hoopilikia pu ai hoi i ke- 
kahi mau hana ano nui lehulehu e hana ia nei i keia wa, a e 
noonoo ia nei hoi. 

Ka mua, he makemake au e hoike aku i na kumu nui i 
hooholo ia ai, a me na ano hana o keia puu dala Ulia Kui- 
kawa i hookotno ia iloko o ka Bila Haawina, a i hiki pu ai 
hoi ke hooholoia ma keia mau huahelu e ku nei i keia wa. 

A ua hiki no paha ia oe ke hoomanao, ma na mahina hope 
eono o 1887, mahope koke mai o ka loli ana ae o ka Aha 
Kuhina, ua lilo iho la ka hapanui o ka manawa ma ka hoo- 
makaukau ana i na hana koho Kuikawa, a me ke Kau Aha-, 
olsl-o Kuikawa pu kekahi, nana hoi i hoolilo nui i ko'u 
manawa e paa ma Honolulu; nolaila o keia manawa mawaena 
o ke kau Kuikawa, a me ke kau mau e noho ai o ka Aha- 
olelo, na ane kokoke loa ka manawa, a o na hana hoi e pili 
ana no ka hoomakaukau ana i na hana o ke kau mau i hui 
pu ia me na hana mau o ke Keena, na mea nana i keakea 
ko'u hele kino ana e makaikai i na apana mawaho ae o 
Honolulu. 

O ka Luna Nui o na Hana Hou he kanaka no ia akahi a 
noho i ka oihana, a no ka paa mau hoi o kona manawa i na 
mea e pili ana i kana hana, ua haiki wale no kona wahi ma- 
nawa e hiki ai ke hana me ke akahele i na mea i manao ia 
no ka oihana hana alanui a puni na mokupuni. O na Papa 
Alanui, ua hoonoho wale ia no lakou iloko o Feb. 18, 1888, 
a no ia mea, ua uuku wale no kahi ike pololei i loaa ia lakou 
o na huina dala kupono i makemakeia no keia a me keia 
apana pakahi. 

Nolaila, o na kahua kupono wale no e loaa ai na haawina 
maopopo o keia me keia apana, ua hookahua iaiho la ia ma- 
luna o na olelo i hoakaka ia mai e na Papa Alanui, a e na 
hoa pu hoi kekahi o ka Ahaolelo mai keia a me keia apana 
mai; a me na ike laula pu hoi i loaa i ka Luna Nui o na Hana 
Hou a me a'u pu, 

Mailoko ae o na mea a'u i olelo aku la maluna, e hiki ana 
ia oe ke ike, ina no e hoao ana ma na hana i oi ae o ka mai- 
kai, ua loaa hekahua e lawa pono ole ai na mea i makemake 
ia e hiki ai ke noonoo iho i na mea kupono e lawa' i no na hana 
o na Makahiki Elua o ia mua mai. . 

A i tiea hoi e nele ole ai na apana, nolaila, ua haomakau- 
kau ia iho la kekahi haawina holookoa, a ulia kuikawa pu 
kekahi, i mea e hiki ai ke lawelawe ia na hana i makemake 
maoli ia iloko o kela a me keia apana, a i lawa ole hoi ina 
haawina e ae, ke hooholo aku ia hana; a o kahi hoi o ka 
hana e lawelawe ia ai a me na kunin o ia lawelawe ana e war 
hoia aku ia me ke Kuhina Kalaiaina. 

O ka huina i manao ia iloko o ka Bila Haawina o kinohi 
he $25,000, He mau itamu hou ae nae kekahi i pakui ia 
mai a i waiho ia mai hoi e na lala pakahi o ka Ahaolelo, 
nona hoi na haawina kaokoa i noi ia mai. 

E like me nei, he haawina no $5,000 ka i nonoi ia mai e 
ke'Lii Richardson i uwapo ma Honokohau, Maui. I $5,000 
i nonoi ia mai e ka hoa hanohano o Kona Akau no na alanui 
o ia apana, Ua noi mai hoi ka hoa hanohano mai Koolau- 
poko i haawina kaokoa no kekahi uwapo ma Kaneohe, a 
pela aku. 

Ua waiho aku au i kue ma keia mea, no ka mea, aohe 
mau huina akaka i manao ia, alaila, o ka haawina kaokoa i 
noi ia mart he wahi mea ano hihiu loa, no ka mea, e oi loa 
aku ana paha a e emi mai ana paha; a o ka huina e oi wale 
aku ana iloko o ka Bila Haawina e lilo ana ia i mea make, 
no ka mea, aole auanei e hiki ke hana ia no kekahi hana e 
ae. A ina hoi e uuku loa ana. alaila, o ka huina i haawi ia 
e lilo wale ana no ia i mea hoomaunauna ia e like la me keia: 
Malia paha o kukulu ia kekahi uwapo a pau e na dala ma- 
mua ae o ka paa pono ana o na wahi e hiki ai ke hele aku, a 
ma ia mea e lilo ia i mea waiwai ole, a hiki i ka wa e noho 
mai ai ka Ahaolelo hou nana o hoolawa mai na dala e hiki 
ai ke hoopaa loa aku. Nolaila, ua noi aku au i pani ma 
kahi o keia haawina kaokoa i noi ia, e hoomahuahua ia aku 
ka haawina o na Ulia Kuikawa, me ko'u hoike pu aku e ma- 
kaikai akahele ia ana na hune o na apana a pau, a e 
haawi akahele ia ana hoi na dala o keia haawina Ulia Kuika* 
wa a e loaa ole mai ai hoi na hana hoopoho wale e like me 

ia i hoike ia maluna. Da hooholo ia iho la keia manao a r o 
i waiho aku ai, a hookiekie ia ae la ka haawina Ulia Kuika- 
wa a hiki i ka 14,000. 

Nolaila, i kulike ai me na rnanao o keia puu dala i hooko- 
inoia ai iloko o ka Bila Haawina, a me naboakaka e pili ana 
i ka itamu i waihoia mai i ka Ahaolelo a me na olelo hoaka- 
ka pu hoi e boohanaia r ku ai ua dala 'la; ua loaa iho la ia'u 
ka manaoio maikai e hoohana aku ai i kekahi o keia man. 
dala i hookaawale ia iloko o ia haawina Ulia Kuikawa. 

Mawaho ne o na hana i kauoha ia a e hana ia mai ana 
i keia wa, a i manao ia paha e hana koke aku, oia iho keia: 

1. Ka uwapo ma Koolauloa. 

2. Ka uwapo ma Kaneohe. 

3. Hoololi ana i ke alanui ma kekahi kihi ma Ewa o ke- 
kahi wain hou ae, i mea e pu!ra mai ai mailoko mai o ke 
awawa e loaa ai ke kamoe maikai mai ka pii ku ana iluna o 
ka puu. 

4. I uwapo ma Honokohau. 

5. Ka hoomoe ana i na laina no na alanui hou ma kahi o 
na alanui kahiko a inoino o ka waiho ana, a i manao ia hoi 
he hoopoho dala wale no ka hana hou ana ia lakou, ma Ko- 
hala, Kona Akau me Kona Hema, Hilo a me Hilo Akau, 
Makawao a me na wahi e ae paha o na ano like me ia, me 
ka loaa pu mai hoi o kekahi ae kokua e hana ai ua man 
hoololi nei i manao ia, ke pau ua mau dala nei i hooholoia 
ai a lawa ole paha. 

O ka hoololi ana ae i na wahi e hoomoe aku ai i ua mau 
alanui nei i loaa ai ke kamoe maikai ana, he hana kiekie 
keia i manao ia, no ka mea, o ka hoolilo ana o na dala ma 
keia mau alanui o nei wa, he hoomaunauna wale ana no ia i 
maopopo, oiai, o ke kuaua mua e loaa ana, ka mea nana e 
hoawawa i na wahi i pau i ka hana ia. 

E hoike wale aku ana no au i keia mau mea i hai ia ae la 
mamua, ma ke ano hoohalike wale no, i mea e hiki ai ke 
ikeia, ke hoolilo ia nei ua mau dala nei me ka manao maikai, 
no ka pomaikai like o ka lehulehu, a aole hoi no kekahi 
apana hookahi wale no. 

Ma na mea e pili ana i ke anj, e lilo ai ka haawina Ulia 
Kuikawa i mea hoopololei loa ia no na hana kupaianaha a 
mfin pilikia paha i ike mua ole ia, he mea akaka ma keia 

ii3 au kumu i boikeia ae la, aole oia maoli kona mea i manao* 
ia ai, a ma ka wehewehe ana no hoi o ia huaolelo, aole no i 
hoohaiki ia mai ke ano a pili wale no i na hana i ike ole ia 
mamua. 

O ke ki ana i keia mau dala a paa, i maopopo hoi pela e 
hana ia 'ku ai ina e hooko ponoi ia ana ka manao e like me 
na olelo, he mau hana i ike ole ia mamua, e'lilo ana ia i 
mea e hoookahuli ia ai na manao a pau i hooholo ia 
e keia Keena, no ka hana hou ana i kekahi mau mea, 
a e hookuia pu ai hoi i ka manao o ka Ahaolelo, i hooholo 
ai i ka Bila Haawina, a e lilo pu ai hoi i mea nana e hoona» 
waliwali loa ka hana alanui ma na apana he lehulehu wale o 
ke Aupuni. » 

Ke ae nei au e lawe i ke koikoi holookoa o keia mau hana 
hoolilo dala, a'u e hoomana aku ai malalo o keia puu dala i 
hookaawale ia, a e hoao pu no hoi au e hoolilo i keia mea, i 
itamu kaokoa e hoakaka aku ai iloko o ka'u hoike i ka 
Ahaolelo- 

Me ka hilinai e lilo aku ana keia hoakaka i hoike ia ae la 
maluna i mea e hoolawa aku ai i kou mau makemake e noi 
mai nei. 

Owau lho no me ka hanohano 

Kau kauwa hoolohe, 

L. A. THUKSTON, 

Kuhina Kalaiaina. 



Aperila 11, 1889. 
I kaMea Hanohano Jno. Austin, 

Kuhina o ka na Aina E. 

Aloha oe: — Ke hoike aku nei au me ka mahalo, e hoole 
aku ana au i ka hoapono ana i ka palapala hooiaio i hoouna 
ia mai ma ka inoa o Z. S. Spaulding, a i hooiliia maluna o 
na lilo o na Agena i na Aina E, malalo no hoi o na kumu e 
like me ka'u i hoike aku ai i kou hanohano ma ka'u leta o 
ka la 2 o Feberuari, a i like no hoi me na palapala hooiaio o 
na helehelena o keia ano. 

TJVloaa ka hanohano ia'u e noho iho, 

Ka kou hanohano kauwa hoolohe, 

GEO. J. BOSS, 

Luna Hooia Nui. 

Aperila 29, 1889. 
I Ka Mea Hanohano L. A. Thurston, 

Kuhina Kalaiaina. 

Aloha oe: — Ke niakemake nei au me ka mahalo, e aiakai 
mai i na noonoo aria a kou hanohano i keia kumu, — o ka 
hooili ana i na hoolilo a pau e pili ana i na uwapo a pela ; ku 
o Honolulu, maluna o ka haawina Ulia Kuikawa, oiai ua 
pau ka haawina holookoa i ka hoolilo ia, ma ko'u manao, 
aole i kulike me ka olelo hooholo a ka Aha Kiekie ma keia 
kumu. A o na dala wale no o ia haawina e hiki ai ke hoo- 
lilo ia, e hana ia ia ma na kapili hou ana a hana hou ana 
paha i uwapo ma ia wahi a pela aku, i loaa mai o na poino 
mamuli o kekahi ulia a mea paha i ike ole ia mamua, ina nae 
e komo ana ia mau hana a pau loa malalo mai o ia poo, ala* 
ila, aole anei i kupono i ka Luna Nui o na Hana Hou ke 
hooiaio mai pela malalo o ka papa uku dala a palapala e ae 
paha i hooiaio ia, i mea e hookaawale ia aku ai na ano ka- 
nalua a pau. 

Owau iho no me ka hanohano nui, 

Ka kou hanohano kauwa hoolohe, 

GEO. J. EOSS, 

Luna Hooia Nui. 



Mei 2, 1889. 
1 ka Mea Hanohano L. A. Thurston, 

Kuhina Kalaiaina. # 

Aloha oe: — Ma ke ano e hoomaopopo hou aku, a i loaa 
hoi ia'u ka hanohano e kamailio aku me kou hanohano 
iloko koke iho nei no o keia mau la, e pili ana i ka Oihana 
Hope Luna Nui o na Hana Hou, e hoakaka aku ana au me 
ka mahalo, mahope iho o ko'u noonoo akahele ana, ua ma- 
opopo pono ia'u ma keia wa aole i hoopiha ia keia oihana e 
kekahi mep, a o na hana hoi i manao ia a ia kanaka e hooko 
aku ai, aole no i hana ia e like me ka mea i makemake ia, a 
aole no hoi i uku ia ka uku oihana e like me ka Bila Haa- 
wina. Ua akaka loa ma ka wa a ka Ahaolelo i hooholo ai i 
ka uku oihana $200 no ka malama no kekahi Hope, 
alaila, ua manao iho la lakou e loaa kekahi kanaka makau- 
kau ma ia wahi, e lilo aku ai i Hope maopopo no ka Luna 

Nui ponoi ma ka oihana, a i lawa kupono hoi kona ike e 
like la me ka makaukau o kona mua, e loaa ole ai hoi ka 
poino i na haua a ka lehulehu. Nolaila, oiai he haawina 
kaokoa keia i hookaawale ia no kekahi Hope makaukau, 
alaila, ina aole he kanaka o ia ano i hookohu ia, aohe uku 
oihana i kupono ai ke unuhi ia mahope iho o ka pau ana o 
ka Mr. Lawrence wa i noho hana ai; a ina ua hookohu ia 
kekahi mea ma ia kulana, alaila, ua kuleana oia e ohi i ka 
uku piha, a o ka hele ana ae mawaho o keia a me ka mana 
pu hoi e hoohana aku ai i kekahi poe okoa ae i oi aku 
mamua o hookahi kanaka, ina no he mea ia e haahaa mai ai 
o ka uku, ua pili wale no ia mana me ka Ahaolelo. 

Nolaila, ke kue maopopo aku nei au me ka mahalo i ka unuhi 
hou ia ana o kekahi dala, no keia ano. aia wale no a no ka 
hana i lawelawe ia e kekahi kanaka makaukau ma ke ano 
Hope, a i like hoi me ka makemake o ka haawina, penei: 
"Uku o ka Hope Luna Hooponopono o na Hana Hou." 

Owau iho no me ka hanohano, 

Ka kou hanohano kauwa hoolohe, 

GEO. J. BOSS, 

Luna Hooia NuL 
O ke kope o keia, ua hoouna ia i ke Kuhina Waiwai. 



Mei 3, 1889. 
I ka Mea Hanohano L. A. Thurston, 

Kuhina Kalaiaina. 

Aloha oe: — Kg noi aku nei au me ka mahalo e waiho aku 
imua o kou hanohano, i ka'u mau kumu kue a pau no ka 
hoolilo hou ia'ku o kekahi dala ma ka hana ana i mau ala- 
nui, a hoomaemae hou ana paha i na alanui, a e hooili aku 
ia uku malalo o ke poo, * 'Poino o na Alanui ;" a'u hoi e ike 
nei, aole i kupono ke hooili aku ia mau lilo maluna o ia 
haawina. Ma ko'u manao, ua hookaawale wale ia no ia 
mau dala, no ka hooponopono aku i na kuleana koi poho a 
pau loa e kue ana i ke Aupuni, no na aina a pela aku i 
laweia e lakou no na hana hono ke Aupuni, aole hoi no ka 
hana ana i na alanui, oiai, ua hookaokoa ia kona haawina. 
Ina o keia mau lilo no ka hana ana a hoomaemae ana paha 
i na alanui poino e hooili ia nei maluna o na "Poino o na 

Alantii," he kupono ia mea ke hana ia, heaha hoi ka mea o 
na hana alanui mau a pau ma Honolulu i hoohalike ole ia 
ai e like me keia, oiai, he puu dala nui maoli ko ia haawina 
e hiki ai ke hooili ia no keia hana, a ma ko'u nana ana, ua 
like a like ke kupono o ka hooili ana o ia mau hana a pau 
malalo o ke poo, "Poino o na Alanui/' 
Owau iho no me ka hanohano, 

Ka kou hanohano Kauwa hoolohe, 

GEO. J. BOSS, 
Luna Hooia Nui. 



Keena Kalaiaina, 
Honolulu, ko Hawaii Paeaina, 
Mei 7, 1889. 
Geo. J. Eoss, Esq., 

Luna Hooia Nui. 

Aloha oe: — Ua loaa ia'u ka hanohano e hoike aku i ka 
loaa ana mai o kau palapala o Aperila 29, e pili ana i ka 
Haawina Ulia Kuikawa o na uwapo. 

E pane aku au penei: Ua kauoha aku au i ka Luna Nui o 
na Hana Hou, e hana inai i olelo hoike i kakauia, ehoakaka 
ana i na poino i loaa ai ke kumu o kona lawelawe ana i na 
hana e hana ia nei i keia wa ma na uwapo o Honolulu. A 
ua hana iho nei oia pela, a eia mai ua kope 'la ke hoouna ia 
aku nei me keia palapala. Ua kauoha pu aku no hoi au 
iaia, e hoopili pu ae i mau palapala hooiaio kupono i na 
kikoo dala a pau ana e kikoo aku ai maluna o keia haawina. 

Me he mea 'la ma ko'u ike, ua pono malalo o keia mau 
kumu i hoikeia mai, ka unuhi ana i na dala mailoko mai o 
ka Haawina Ulia Kuikawa, no ka mea, o ka helelei hikiwawe 
o keia mau uwapo i ike mua ole ia, a i hiki ole hoi ke wa- 
nana mua ia mai, a he ulia maopopo ia e hiki ai ke ike mua 
ole ia, e loaa ai hoi ka poino i keia mau waiwai e lilo ai ua 
mau uwapo nei ke hana hou ole ia, i mea e poino ai na wai- 
wai e lawe ia'ku ana iluna o ua mau uwapo 'la, a e poino pu 
ai hoi ke ola. 

Me ka hanohano nua, 

Owau iho no kau kauwa hoolohe, 

L. A. THUESTON, 

Kuhina Kalaiaina. 

Keena Kalaiaina, 
Honolulu, ko Hawaii Pae Aina, 
Mei 7, 1889. 
Geo. J. Ross, 

Luna Hooia Nui. 

Aloha oe: — Ua loaa ia'u ka hanohano o ka ae ana aku i 
ka loaa ana mai o kau palapala o ka la 3 o keia malama, e 
pili ana i na hoolilo o ka haawina i kapa ia "]S T a Poino o na 
Aianui." M.a ka'u pane e olelo aku au, aohe mau hana 
alanui a hoomaemae alanui i raanao ia e uku ia aku mailoko 
ae o keia haawina. Ua like loa ko kaua manao ma na mea 
e pili ana i keia mau dala, oia hoi, ua manao ia no ka hoo- 
ponopono wale ana no i na koi poho e kue ana i ke Aupu- 
ni no na aina a pela aku, i lawe ia no na Hana Hou. 

Aole oe i hoakaka iki mai ma kau palapala i ke ano maoli 
o ka hana au*e olelo mai nei, aka, o ka'u koho wale aku, me 
he mea la o kau hana e manao nei, oia paha ka hoonee ia 
ana o na pa a me ka hoopiha ana i na loi kalo ma kahi o ke 
alanui i hoakea ia ae nei ma Palama. 

O ka oiaio maoli o keia hana, penei: O kekahi hapa ia o 
ka aelike e hooponopono ia ai na "pono" me ka poe nona 
ka aina i lawe ia, na ke Aupuni e hoonee i na pa a e hoopi- 
ha i na loi kalo mawaho ae o ka laina o ke alanui hou. Aole 
no i manao ia i keia wa e hookamoe ia na wahi i hoakea ia 
o ke alanui, a hiki i ka wa e iliwai like ai ke alanui, no ka 
mea, o ka lawe ia ana mai o keia aina hou, ua ike mua ia ke 
kupono no ia mea i wahi e hoomoe ia ai na alabao Tram- 
ways, oiai ua haiki loa ke alanui mua, e ae aku ai ia mau 
hana me ka hoopoino ole i ka lehulehu. 

O ka hoonee ana i na pa, he mea mau ia ma na wa a pau 
e koho ai, he poho ia, a o ka hoopiha ana hoi i na loi aole i 
manao ia i pono alanui ia, aka, i mea wale no e kokua aku 
ai, a e hiki ai hoi i ka poe nona na aina e pili mai ana ke 
hele aku i ko lakou mau aina, a e hiki ole ai hoi ia lakou ke 
hana pela, ina he 10 kapuai loi kalo mawaena o ia mau aina 
a me ke alanui; a ua manao au ma ko lakou hoouku ana mai 
i mea e hooponopono ia ai na poho i loohia i ka poe nona ia 
mau waiwai, ua ku maoli no i ka pololei. 

Ke manao nei au o keia olelo hoakaka a'u, e lilo aku ana 

ia i mea e maopopo ai ia oe, kahi o ka like ole mawaena o 
keia hana a me na "hana alanui mau" o Honolulu. 

Ua loaa ia'u ka hanohano e noho iho, 
I kauwa hoolohe nau, 

L. A. THURSTON, 

Kuhina Kalaiaina. 



Mei 7, 1889. 
I ka Mea Hanohano L. A. Thurston, 

Kuhina Kalaiaina. 

Aloha oe: — Ua loaa ia'u ka hanohano e ae aku i ka loaa 
ana mai o ka kou hanohano palapala o keia la, e pili ana i 
na lilo malalo o na Poino Alanui. Ma ka'u pane e olelo aku 
au me ka mahalo, ua lawa kupono ia'u kau mau olelo hoa- 
kaka a pau, a oiai aohe mau hana alanui maoli a hoomaemae 
alanui i hana ia, a hana e ae paba mawaho e hooili ia ma- 
luna o na Poino Alanui, koe wale no na mea e ala mai ana 
mamuli o na hooponopono ana i kekahi aelike no na nina i 
lawe ia, alaila, aole a'u mau wahi kumu kue e waiho aku ai, 

Owau iho no me ka hanohano, 

Kau kauwa hoolohe, 

GEO. J. ROSS, 

Luna Hooia Nui. 



Keena Kalaiaina, 
Honolulu, ko Hawaii Paeaina, 
Mei 8, 1889. 
I ka Mea Hanohano L. A. Thurston, 

Kuhina Kalaiaina. 

Aloha oe: — Ma ka pane ana aku i kau palapala o ka la 3 
o keia malama, e hoike aku au e like penei: 

Ma ka manawa o'u i hoonohonoho ai i na mea i manao ia, 
no ka hoomaemae hou ana ae i na uwapo o Honolulu i keia 
wa, oia hoi ka uwapo i kapaia, Pacific Mail Dock, uwapo 
Likelike, a me ka uwapo Oceanic, me he mea 'la, ma ka 
nana ana aku i ko laua mau helehelena, aohe mau mea e ae 
e makemake ia e hoopaa aku ai i ua mau uwapo nei a pau ae 

keia kau, mawaho ae o ka hookomo wale aku no i hookahi 
papahele hou me kekahi kaola hou- 

Aka nae, iloko o ka Pacific Mail Wharf, o ka popo i ikeia 
iloko o na pou a me na kua, ua holokiki loa aku imua, a ua 
lilo na ka'e ma ka aoao mawaho i mea kupono ole no ke ola, 
a o na hana e lawelawe ia nei i keia manawa, a i hooili ia 
aku nei hoi maluna o ka puu dala o na Ulia Kuikawa, he 
hana wale ana no ia i na mea i hiki ke hoonele ole ia no ka 
hoopaa ana i ua uwapo la a kupono no ka hoohana aku. 

Ua hiki ia'u ke ike i keia manawa, o na uwapo Likelike a 
me Oceanic, aole laua e paa ana a pau keia kau, me ka nui 
hou ole aku o na hoolilo no ka hana hou ana a paa, a i ku- 
pono hoi ke hooiliia maluna o na lilo o na dala Ulia Kuikawa, 

Kau me ka mahalo, 

(Kakauinoaia), W. E. KOWELL, 

Luna Nui o na Hana hou. 



Mei 13, 1889. 
I ka Mea Hanohano L. A. Thurston, 

Kuhina Kalaiaina. 

Aloha oe: — Ke waiho aku nei au me ka mahalo na kou 
hanohano e noonoo mai i keia mau olelo i kakau ia malalo a 
tne ka'u kue pu hoi. Ua maopopo ia'u eia na papa "Alanui 
Lehulehu" ke ohi nei i na dala mailoko ae o ka "Auhau 
Alanui' , i na wa a pau a lakou e makemake ai, aka, aole nae 
i ae ia keia kuleana e ohi ia a oi aku mamua o na haawina; 
a ma ka hoomaopopo pololei ana, oia hoi ka haawina "Ulia 
Kuikawa" o na "Alanui a me na Alahaka" (mahope iho nei 
o ka olelo booholo hcpe o ka Aha Kiekie) t a mamua ae o ka 
ohi ana mai mailoko o ia haawina, ke olelo nei au o na 
palapala a pau i hooiaio kupono ia e Mr. Kowell, aia a loaa 
mua aku ka hoapono ia e a'u, alaila, hiki ke ohi ia ua matt 
dala la, a nolaila, ke kue aku nei a,u i ka hana ana aku ma 
na ano mawaho ae o laila. 

Owau iho no me ka mahalo, 
Ka kou hanohano, 

Kauwa hoolohe, 

GEO. J. BOSS, 
Luna Hooia Nui. 

[KOPE.] 

Keena Kalaiaina, 
Honolulu, ko Hawaii Paeaina, 
Iune 7, 1889. 
Messrs. W. G. Irwin & Co. , 

Honolulu. 

E na Keonimana: — Ke hai ia aku nei oukou, o ka oukou 
palapala koho no na lilo apo hoopaa paipu wai mawaho ae 
o na ki hoomaha (valves) a me ke kepau, o ka la 7 o Mei i 
bala aku la, ke ae ia aku nei malalo nae o keia mau hoakaka 
i hoike ia malalo, oiahoi, ua faoomahuahua ia ae na kapuai 
paipu o kela a me keia ano. Aohe i lawa ka manawa e ho* 
akaka pakahi ai me ka pclolei i na apo paipu e hiki ai ke 
hoouna ia e oukou ma keia eke leta, a i mea nae e hiki ai ia 
oukou ke hoike aku i ka poe a oukou e palapala aku ai i 
hiki ai ia lakou ke hoomakaukau mai no ka hoopiha ana i 
keia kauoha, nolaila ke haawi aku nei au ia oukou i ka pa* 
lapalu hoakaka o ka hapanui o na paipu e like penei: 

Lap Welded Steel Pipes Converse Patent Lock Joint. 
Paipu 15 iniha 156 kapuai 



12 
8 
6 
4 
3 



. 3,500 
. 5,554 
.19,100 
.17,400 
.16,970 



Na apo hoopaa, e like no ia me na mea i hoakaka ia ma- 
loko o ka palapala hoakaka i hookahua ia ai o keia mau 
paipu i makemake ia me kekahi mau pakui hou mai nae. 

Iloko ae o keia* mau la e haawi aku ai au ia oukou i olelo 
hoakaka i hoomaopopo pakahi ia, me ka hoike pu aku ma ia 
manawa i ke kumukuai aelike maoli i hookahua maluna o 
ka oukou palapala koho. 

Aka, iloko nae o keia wa, e hiki ana ka huina ma na mea 
i manao ia e ka Luna Nui o na Hana Hou i ke $40,000. 

I kulike ai hoi me ka aelike, e uku aku ana ke Aupuni ia 
oukou ma ke 50 pa«keneta maluna o na mea i makemake ia, 
a he 25 hoi pakeneta e haawi hou ia aku i ka wa e loaa mai 
ai nabila hoakaka, waiwai, a i 25 pa'keneta mahope iho o 
ka loaa ana mai o ka ae ia ana e lawe o ua mau waiwai la a 

pau mahopc iho o ka hoolele ia ana mai iluna o ka uwapo* 
ma Honolulu, me ka ae ia mai hoi o ke Aupuni e hoolawe 
ae i 7 pa-keneta no ka makahiki, no na huina dala a pau i 
hookaa ia aku mamua ae o ka hooko ia ana o keia kauoha. 

Nolaila, ke baawi ia aku nei ia oukou i keia wa he 
$20,000 mamuli o keia waiwai i kauoha ia. 

O ka liiki koke ana mai o na paipu ka mea i oi ae o ka 
makemake ia, mamuli o ka nele i keia wa o na mea e lawa 
pono ai ka bana ana aku i na pono o ka Oihana Wai e 
lawelawe ia nei i keia wa. 

Owau iho no me ka mahalo, 
Ka kou hanobano, 

Kauwa hoolohe, 

[Kakauinoaia]. L. A. THURSTON, 

* Kuhina Kalaiaina. 



Ketma Kalaiaina, 
Honolulu, ko Hawaii Paeaina, 

Iulai 2, 1889. 
Mk. Geo. J. Ross, 

Luna Hooia. 

Aloha oe: — Ua loaa ia'u ka hanohano e ae aku i ka loaa 
ana mai o kekahi mau palapala he lehulehu wale, o ka pala» 
pala hope nae o ka la no i like me keia, e pili ana i ke ku- 
muhana o ka uku o ka Hope Luna Nui o na Hana Hou, aole 
au i pane aku, no ka mea, ua manao au ua lawa la na mea a 
pau e hoakaka ai no ia mea, ma \dJ\x palapala o ka la 7 o 
Mei i hala aku la. 

A e like ai me na mea i hoikeia malaila, aole keia haawina 
i kaa aku ma ke ano kanawai malalo o kou mana, a me ke 
kanalua ole iloko o ko'u manao i ka pono o keia hoomau ana 
aku i ka hana e like me ia, nolaila, aole au i manao ua ku- 
pono ke noi ana aku i olelo hoakaka kanawai mai na Mana 
Hookolokolo mai e pili ana ia mea, 

Owau iho no me ka hoopono, 

Kau kauwa hoolohe, 

L. A. THURSTON, 

Kuhina Kalaiaina. 

Iulai 3, 1889. 
I ka Me a Hanohano L. A. Thurston, 

KuJiina Kalaiaina. 

Aloha oe: — Ua loaa ia'u ka hanohano e ae aku i ka loaa 
ana raai o kau leta o ka la 2 o keia inahina, e pane mai ana 
no ka'u man kae i hoike ia ma ia palapala, e pili ana i ka 
uku o ka Hope Luna Nui o na Hana Hou. Oiai ua nui loa 
na palapala kue i keiakumuhana i pane ole ia inai e oe, aole 
no ia i lilo i raea hoouluhua ia'u, no ka mea, aole no au i 
manao e loaa mai ana kekahi pane mai a oe mai, aka, ma 
keia au e olelo mai ai ua holo i kou manao, ua lawa na hoa- 
kaka a pau iloko o kau palapala o ka la 7 o Mei, ua lilo ia 
i mea hookahaha ia'u, oiai, aohe mau mea iloko o ia pala- 
pala nana i hooloh iki ae i ko' u manao e pili ana ma keia 
mea. A aole no hoi au i manao iki ma kau mea i hoakaka 
mai nei ma kau palapala hope, oia hoi, aole ka o'u mana ma 
keia mea, a ua pololei ka kau kabua e hahai nei, me kou 
hoole pu hoi i ke noi ana aku i ka nana hiki wale no ke 
hooholo mai i olelo hooholo kanawai e pili ana ia hana, he 
hana la ia e hoornaopopo mai ai me ke kanalua olb, no 
ka pono o ua kahua nei au e hahai 'la, a oiai hoi ua lilo pu 
iahana i mea e kaohi ai i kekahi olelo hooholo i makemake 
ia, a hiki i ka wae noho hou mai ai ka Ahaolelo hou, he 
wa loihi hoi rnai keia wa aku a hiki ia manawa, a'u hoi e 
manao nei he hana kupono ole ia ia'u, oiai, o kau no paha 
auanei ka unuhi mai i na dala, a o ka'u wahi hana wale no 
ke kue aku. 

Owau iho no me ka hanohano, 

Kau kauwa hoolohe, 

GEO. J. BOSS, 

Luna Hooia Nui. 



Honolulu, Aug. 30, 1889. 

I ka Mea Hanohano L. A. Thurston, 

Kuhina Kalaiaina. 

Aloha oe: — Ua loaa ia'u ka hanohano e alakai mai i na 
hoornaopopo ana a kou hanohano i kekahi itamu $224, i 
unuhi ia mailoko mai o ka Waihona inehinei, a i hooili ia 

aku maluna o ka haawina "Uku o ka Hope Luna Nui o na 
Hana Hou," a no ka hookaa ana ia rnau dala, ke hoike aku 
nei au i ko'u kue. Ka mua, no ka mea, aohe Hope i boo- 
kohu ia; ka lua o na kumu, no ka mea, ma kou manao, 
aohe kuleana e hiki ai ke hooili ia ua huina 'la i olelo ia 
maluna, a o ka uku hana hoi o Mr. Bruner, no ke alanui 
mai Lahaina a Wailuku, a i hookaawale kaokoa ia hoi o 
kona haawina uku o keia mea he Hope. 

Ua loaa ia'u ka hanohano e no ho" ai, 
Ka kou hanohano kanwa hoolohe, 

GEO. J. BOSS, 

Luna Hooia Nui o ke Aupunu 

He kope o keia palapala kekahi i hoouna ia aku i ke Ku- 
. hina Waiwai. 



Honolulu, Augate 30, 1889. 

I ka Mea Hanohano S. M. Damon, 

Kuhina Waiwai, &c. 

Aloha oe: — Ua loaa ia'u ka hanohano e hoouna aku i 
kou hanohano, i ke kope o ka'u palapala o keia la i hoouna 
ai i ke Kuhina Kalaiaina, a ke noi aku nei hoi au ia oe me 
ka ma halo, e hoomaopopo pono mai ia mea, a ke noi ikaika 
pu aku nei hoi au i kou huipu ana mai me a'u, e keakea i 
na kikoo dala hou a*pau mai ka ohiia ana ae mailoko mai o 
ka Waihona, a e like hoi me ia i hoakaka ia rna keia pala- 
pala a'u e hoouna aku nei, a e pii aku nei hoi i keia a me 
keia manawa, a oi loa ae ka pono ole a kue Kana\rai hoi ma 
ko'u hoomaopopo ana. 

Owau me ka hanohano e noho nei, 
Ka kou hanohano kauwa haahaa, 

GEO. J. BOSS, 

Luna Hooia Nui. 

Honolulu, Okatoba 11, 1889. 

Mai ka Luna Hooia Nui aku a i ke Kuhina Kalaiaina. 

Aloha oe: — Ua loaa ia'u ka hanohano e alakai mai i na 
hoomaopopo pololei ana a kou hanohano i keia hoike i 
hoakaka ia nialalo, a me ka'u niau kue pu hoi. Mamuli o 
ka loaa ana mai ia'u o ka lono ke hookaa ia nei kekahi niau 
lilo o na Alanui a me na Alahaka, ma na kikoo dala i 
lioouna ia i ka Hui o Bishop & Co. , a i ohiia mai hoi e ka 
Luna Alanui o Honolulu, maluna o kekahi man dala i 
waihoia aku ma ke koho ana e kou hanohano, a me he mea 
7 la hoi, he mau dala i hoolilo ia he loaa Aupuni, a i uku ia 
aku iloko o ke Keena Kalaiaina mai ka Hui Tramway aku, 
a mai na wahi e ae pu kekahi; nolaila, ke waiho aku nei au 
i ka'u mau kumu kue, ka mua, oia hoi ka waiho ia ana o na- 
loaa o ke Aupuni ma na wahi okoa mawaho ae o ka Wai- 
hona; ka elua, ka hookaa ia ana o kekahi oia mau dala me 
ka loaa mua ole o kekahi palapala hooiaio i apono ia e a'u; 
ke kolu, ka mana e hiki ai ia H. P. Hebbard, ke ohi i ke- 
kahi dala oke Aupuni, ina no ua waihoia ma kela a me 
keia wahi. O keia mau kumu kue ekolu, ke waihoia nei no 
na hana kue maopopo i ke Kanawai Hooia Buke Helu. 

Owau me ka hanohano, 

Ka kou hanohano Kauwa hoolohe, 

QEO. J. BOSS, 

Luna Hooia Nui, 



O ke kope o kekahi palapala i hoouna ia aku i ka Mea 
Hanohano ke Kuhina Kalaiaina, ua hoouna pu ia aku la ia 
i ke Kuhina Waiwai me keia palapala malalo iho. 

Honolulu, Okatoba 11, 1889. 

Mai ka Luna Hooia Nui aku a i ke Kuhina Waiwai. 

Aloha oe: — Ua loaa ia'u ka hanohano e kulike ai me ka 
Pauku 5 o ke Kanawai Hooia, e alakai aku i na hoomaopo- 
po ana a kou hanohano i na mea i hoike ia iloko o ke kope 



.57 

o kekahi palapala, a'ui hoouna aku ai i ke Kuhina Kalaf- 
aina. " v ! ' ,l ' 4 '" " '* '""* * 

Owau iho roe ka hanohano, 

Ka kou hanohimo kauwa hoolohe, 

GEO. J. BOSS, 

Lunaffooia Nui* 



Keena Kalaiaina, 
Honolulu , ko Hawaii Pae Aina , 
v. ; .... (j k atobal6;i889. 
Ia Geo. J. Eoss, 

Luna Hooia Nui. 

Aloha oe:~ Ua loaa ia'u ka hanohano e ae aku i ka loaa 
ana mai o kau palapala o ka la 11 o keia mahina, e pili ana 
no na dala i uku ia no kekahi mau lilo o na Alanui me na 
Alahaka ma Honolulu. 

Ma ka'u hobmaopbpo ana i na manao o keia kumuhana, 
ua maopopo pono ia'u o ka raakemake o ke Kanawai, oia n6 
ka hookaa ana i na huina dala i loaa mai mailoku o ka Hui 
Trammways no na pohaku, iloko o ka Waihona ma ke ano 
he loaa Aupuni, nolaila, o keia mau huina ho i loaa mai, e 
uku ia aku ana no ma ia ano. 

Ma na mea e pili ana i na bila aie i hookaa ia ai ke dala 
me ka hoapono mua ole ia e oe, alaila, e olelp aku au ina iho 
la pela ka hana ia ana, alaila, ua hana ia me ko'u ike oi^a 
me ko'u ae ole hoi, me ke kue i ka'u mau kauoha; alaila r o 
ka hana wale ia ana no o ia mau mea, me he la malalo 6 na 
manao kuhihewa a hana paha i noomaopopo pono ole ia^ 
E nana aku ana au i ka hoopohopono hou ia ae o keia mea. 

Owau iho no me ka hoopono, 

Kau kauwa hoolohe, 

L. A. THUKSTON, 

Kuhina JKalaidina. 



Honolulu, Ianuari 21, 1890. 

I ka Mea Hanohano Jj. A. Thurston, 

Kuhina Kalaiaina. 

-^lqha qe:— tja loaa mai ia'u ka hanohano e palapala aku 
,i kou hanohano i ka'u mau kumu kue e pili ana i na huina 

lehulehu i unuhi ia mailoko mai o ka Waihona, a i liiki aku 
hoi o ka huina holookoa i ka $217 mai Dekemaba 18, 1889, 
i liooili ia maluna o ka haawina <l Uku Hope Luna ]Nui o na 
Hana Hou," a me na kikoo dala hou ana aku maluna o ia 
haawina ma keia mua aku, aia wale no a ua hookohu ia 
kekshi kanaka ma ia kulana, me ko'u hoike aku o kela mau 
kikoo dala ana a pau loa he kue Kanawai, a ua kokua pu ia 
mai hoi ko'u manao e ka Aha Kiekie ma ka lakou rula ana i 
loaa mai i ka mea hanohano S. M. Damon, Kuhina Waiwai, 
mai ia lakou mai. 

Ua loaa ia'u ka hanohano e noho ai, 

Ka kou hanohano kauwa hoolohe, 

GEO. J. BOSS, 

Luna Hooia NuL 

He kope o keia palapala kekahi i hoouna ia aku i ke Ku- 
hina Waiwai. 



Honolulu, Ianuari 23, 1890. 
J. M. Kimball, M. D. 

Peresidena o ka Papa Ola. 

Aloha oe:— Ua loaa ia'u ka hanohano e noi aku ia oe e 
hoike mai e like me ia i olelo ia malalo e pili ana i ka opiuma 
i tiopuia e na makai, mahope mai o ka mana ana aku o ke 
kanawai o 1888, nona hoi na hoakaka ana e haawi ia'ku ia 
mau opiuma a pau i ka Papa Ola. 

O ka'u mea e makemake nei, e waiho mai oe i hoike i ka- 
kauia, no ka nui o na opiuma a pau i haawi ia'ku, ka huina 
i kuai ia (ina hoi i hana ia pela), a i ka wa hea hoi, a nawai? 
a ia wai la i kuai ia'ku ai, a heaha la na mea i hanaia no na 
dala i loaa mai no ia kuai ana? 

O ka olelo pane e loaa koke mai ana i na wa a pau e hiki 
ana ia oe, e lilo. ana ia i mea makemake nui ia. 

Owau iho me ka hanohano, 

Kau me ka mahalo, 

GEO. J. BOSS, 

Luna Hooia Nui. 

Keena o ka Papa Ola, 
Honolulu, ko Hawaii Paeaina, 

lanuari 28, 1890. 
Geo. J. Eoss, Esq., 

Luna Hooia Nui. 
Aloha oe: — Ua loaa ia'u ka hanohano mamuli o ke kau- 
oha ana a ka Peresidena o ka Papa Ola, e hoike aku i ka 
loaa ana mai o kau palapala o ka la 23. O kahi opiurna wale 
no i haawi ia mai i ka Papa Ola, a i loaa mai hoi he moo- 
waiwai e like la me keia: 1 — 60 kini i hoolilo ia no ke Au- 
puni mai ka moku kiapa C. B. Bryant, a o na loaa oia 
opiuma i hoolilo ia ai, ua hoihoi ia'ku ia i ka Luna Dute 
Nui mamuli o ke kauoha a ka Loio Kuhina. 2— 134 kini i 
hoihoi ia mai e ka Ilamuku i ke Kakauolelo o ka Papa, a i 
hoihoi hou ia aku hoi nana e malama, a mahope iho nei, ua 
haawi hou ia aku la ua opiuma nei i ka Buro o ka Oihana 
Dute. 3—149 kini i hoihoi ia mai i ke Kakauolelo i waiho 
ia'ku no hoi eia ma ka malu- o ka Ilamuku. No loko ae o 
keia hnina he 98 kini i kuai ia mamuli o ke kauoha a ka 
Papa Ola e ka Luna Kiai Awa Tnrrill, a o na loaa, ua hoihoi 
ia'ku i ke Keena Waihona e like me ia i hoakaka ia ae la. 

Owau iho no me ka hanohano, 

Kau kauwa hoolohe, 

GEO. C. POTTEB ; 

Kakauolelo. 



Honolulu, Feberuari 9, 1889. 

Mai ka Luna Hooia Nui a i ke Kuhina Kalaiaina. 

Aloha oe: — Ua loaa ia'u ka hanohano e ae aku i ka loaa 
ana mai o kau palapala o ka la 26, e pili ana i na palapala 
hooiaio i hooiliia maluna o ka "Hale Makeke Hou" o Ho- 
nolulu; a o na pohihihi a pau e pili ana ia mea, ua ala mai 
ia mamuli o na hana poholalo i wnihoia mai ai o ua mau 
palapala Ma imua o'u, e ka Lunahooponopono Nui o na 
Hana Hou, i mea na'u e apono aku ai me ka loaa ole nae o 
kekahi mau hoakaka i pili ia mea, e hiki ai la hoi ia'u ke 
ike i ke kulana maoli o ia mau hana, a e ike pu aku ai hoi i 
ka mea a'u e hoapono aku ai, A o keia mau olelo a'u e pili 
ana i na hana maalea a paewaewa, nona ponoi ka'u mea i 
manao ai, ke manao pu nei no hoi au, ua pili pono iaia ka'u 
mea e olelo neL Me ko'u hilinai nui maluna o na ano hoo- 

pono o ka Luna Nui nana i hoolilo ke dala, no ka hoopono- 
pono ana no na wahi i hewa iloko p na palapala hooiaio, a o 
ka hapanui hoi o ia roau palapala, ua hiki ole maoli no ia'u 
ke ike i ka oiaio o ia mea; alaila, e hiki ana ia oe ke ike r 
ina aohe lakou e hana ana meka pololeia me ka hoopono, 
aole au e hiki ke ahewaia no ia mau mea, a he mea hoi e 
kau aku ai ke alina ma] una o lakou no na hana a pau i lawe- 
Jawe ia e lakou raahope aku. Iloko o keia hana imua o 
kakou, he mea i ike maopopo ia, o ka haawina no ka "Eli 
ana i ke Awa o Honolulu// ua pau i ka hoolilo ia a koe wale 
no he wahi koena uuku iloko iho nei o keia wa loihi loa^ 
nolaila, ua pono paha e kala ia mai au, ina ma o ka ulia i 
Joaa mai ai ia'u na lono, eia no ua hana la ke lawelawe ia 
nei i keia wa, a pela hoi no kekahi mau mahina i hala ae 
nei. No ka hooili ia ana o keia mau lilo a pau maluna o ka 
Hale Makeke Hou, hoole ai au i ka apono ana i ua mau lilo 
la, a hiki i ka wa e hooiaio ia mai ai ia r u ko'u hewa ma ia 
manao ana pela. Aka nae, mamua ae o ko'u hoole ana ik 
Vnea, ua hele aku la au i Ainahou, a mahope o ko'u ike ana 
ua lawa ke kahua nui e kupono ai no ke kukulu ana aku i 
tekahi mau hale makeke lehulebu wale, a i ikeia hoi ea'u, 
o ua kahua la me na lepo hoii wale no i hoopiha ia ai ia 
wahi, alaila, aole ia i lilo i mea kupauahal o ka loaa ana 
ia'u o ka manao pahaohao no ka pono ole o ia mea. 

Ua oi loa aku hoi ko'u mau ano kanalua i loaa mai raa- 
hope iho o ko*u ninaninau ana i ka Luna Nui o na Hana 
Hou e pili ana no ua mau hana 'la, a hooiaio mai ai hoi oia 
ia'u ua pau kana eli ana i ke awa o Honolulu, a o kana mea 
wale no ehana ana i ka mea kope awa, i mea hoopiha wale 
no i ke kahua o ka Makeke Hou. O ke kanaka e hiki ana 
ke kope mai i mau eka opala, oiai, aole wahi opal a e hiki ai 
ke ikeia, alaila, aole e nfele ana ka holopono o kana hdoh&na 
ana i na kokua ana a ka mea kope awa, i mea e eli aku ai a 
e hoonee ina kuaau, e hoohohonu aku ai i ka nuku awa. 

Me ka maopopo pono, mahope iho o na noonoo akahele ana r 
o ka hoomau ana aku i keia hana, aole ia he mea e hoopoino 
aku ai i ka lehulebu, aka, me ka minamina nae i ka hoo- 
hakalia ia o na hana, a me ka hoomaikai pu aku hoi i kou 
manao e pili ana 1 keia kumuhana, nolaila, ua makaukau au 
e hoapono aku i na hana a pau e like me ia i hoike ia mai 
ai ia'u. 

Owau iho no me ka hanohano, 

Ka kou handhaho kauwa hoolohe, 

GEa J.poss, 

Luna Hooia Nui, 

Honolulu, Feberuari 27, 1890. 

1 ka Mea Hanohano L. A- Thueston, 

Kuhina Kalaiaina. 

Aloha oe: — Ua loaa ia'u ka hanohano e ae aku i ka loaa 
# ana mai o kau palapala o ka la 26 iho nei, e pili ana i keka- 
hi mau palapala i hooiaio ia, i hooili ia maluna o ka H>a* 
wina Malama i na Paahao, a i kue ia ku hoi e a'u. Aka, 
oiai no nae ua'hoakaka mai nei oe i na mea i hana mau ia, i 
maa mau hoi e pili ana ia haawina, aole i loaa iki ia'u he 
kumu e hiki ai ke hoololi ae i ko'u mau manao paa ma ia 
mea. Malia paha ua lehulehu io no na kumu alakai i kakau 
ia e hiki ai ke kokua i kau kahua e hoopaapaa mai nei, aka 
ke ninau nei nae au, ina paha i hoomaopopo pono ia keia 
kumuhana e ka Ahaolelo, e ae ana anei lakou e haawi i 
$95,000, he huina hoi i manao ia no ka malama ana i na 
paahao, aka nae, he huina e hiki ai ke hoolilo ia no na haa- 
wina e ae a pau o na hana hou, malalo iho o ke Keena Ka- 
laiaina. Ua hiki wale no i keia mau haawina ke hana ia ma 
ke ano pauaka, a e ohi ia hoi i na manawa a pau e makemake 
ia ai. Ina la aole i pau na haawina o ke alanui o ka Lua« 
pele, a ua hoohana ia na paahao ilaila ma ka uku dala no 
ia hana ana, a oia dala e hoihoi ia ilokoo ka Waihona, a i 
ole. ina paha ua noho wale no lakou me ka hana ole, alaila, 
o ka Haawina e Malama ai i na Paahao, aia maluna o ia 
mea na lilo. Aka, ma na manawa e pau loa ai ka huina i 
hooholo ia e ka Ahaolelo no ua alanui la i ka hoolilo ia, 
alaila ke olelo nei au, ua pono i keia hana ke hooki ia, ina 
no ua pau a pan ole paha i ka hana ia, a a aole no hoi he 
maopopo iki ia'u o na kumu e pau ai ua alanui la l ka hana 
ia me ka uku ole, ina oia na mea i makemake ia, a e hooili 
ia hoi maluna o ka haawina no ka ''Malama ana i na Paa- 
hao/ V a ua makaukau au e kali aku i na hoapono ana a hoa- 
hewa ana paha a ka Ahaolelo malalo o keia mau kumu, koe 
wale no aia a hiki i kou hanohaDO ke noonoo pono iho e noi 
aku i ka Aha Kiekie, i loaa ai he rula no'u e alakai ia ai ma 
keia kumuhana ano nui. 

Owau iho no me ka hanohano, 

Ka kou hanohano Kauwa hoolohe, 

GEO. J. BOSS, 

Luna Hooia Nui. 

